title: Απόφαση της Επιτροπής, της 14ης Οκτωβρίου 2010 , για την επανενεργοποίηση της ομάδας υψηλού επιπέδου CARS 21 για την ανταγωνιστικότητα και τη βιώσιμη ανάπτυξη της αυτοκινητοβιομηχανίας στην Ευρωπαϊκή Ένωση

text:
               16.10.2010

               EL

               Επίσημη Εφημερίδα της Ευρωπαϊκής Ένωσης

               C 280/32

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Οκτωβρίου 2010
   για την επανενεργοποίηση της ομάδας υψηλού επιπέδου CARS 21 για την ανταγωνιστικότητα και τη βιώσιμη ανάπτυξη της αυτοκινητοβιομηχανίας στην Ευρωπαϊκή Ένωση
   2010/C 280/08
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Το άρθρο 173 της συνθήκης για τη λειτουργία της Ευρωπαϊκής Ένωσης (ΣΛΕΕ) αναθέτει στην Ευρωπαϊκή Ένωση και στα κράτη μέλη το καθήκον να μεριμνούν για να εξασφαλίζουν την ύπαρξη των αναγκαίων προϋποθέσεων για την ανταγωνιστικότητα της βιομηχανίας της Ένωσης. Το άρθρο 191 της ΣΛΕΕ ορίζει ότι η πολιτική της Ένωσης στον τομέα του περιβάλλοντος συμβάλλει στην προώθηση μέτρων για τη διατήρηση, την προστασία και τη βελτίωση της ποιότητας του περιβάλλοντος και για την καταπολέμηση της κλιματικής αλλαγής.

               (2)

               Στο πλαίσιο της βιομηχανικής πολιτικής της Επιτροπής, η διαδικασία CARS 21 («Ρυθμιστικό πλαίσιο για μια ανταγωνιστική αυτοκινητοβιομηχανία για τον 21ο αιώνα»), η οποία εγκαινιάστηκε το 2005, οδήγησε στη διατύπωση συστάσεων για τη βραχυπρόθεσμη, τη μεσοπρόθεσμη και μακροπρόθεσμη δημόσια πολιτική που πρέπει να διέπει το ρυθμιστικό πλαίσιο της Ευρωπαϊκής Ένωσης, έτσι ώστε να προαχθεί η ανταγωνιστικότητα και η απασχόληση σε παγκόσμιο επίπεδο, με παράλληλη εξασφάλιση περαιτέρω προόδου στα θέματα ασφαλείας και περιβάλλοντος, σε τιμές προσιτές για τον καταναλωτή.

               (3)

               Στην ανακοίνωσή της «ΕΥΡΩΠΗ 2020 — Ευρωπαϊκή στρατηγική για έξυπνη, διατηρήσιμη και χωρίς αποκλεισμούς ανάπτυξη» (1) η Επιτροπή διατυπώνει προτάσεις για τον εκσυγχρονισμό και την απαλλαγή των μεταφορών από εκπομπές διοξειδίου του άνθρακα, καθώς και για την προώθηση νέων τεχνολογιών, συμπεριλαμβανομένων των ηλεκτρικών οχημάτων. Η εμβληματική πρωτοβουλία «Μια βιομηχανική πολιτική για την εποχή της παγκοσμιοποίησης» στοχεύει στην εφαρμογή μιας βιομηχανικής πολιτικής που θα δημιουργεί το καλύτερο δυνατό περιβάλλον για τη διατήρηση και την ανάπτυξη μιας ισχυρής, ανταγωνιστικής και πολυποίκιλης βιομηχανικής βάσης στην Ευρώπη, καθώς και για την προώθηση της βιωσιμότητας με την υποστήριξη της αποδοτικότερης χρήσης ενέργειας και πόρων από τους μεταποιητικούς τομείς. Η εμβληματική πρωτοβουλία «Μια Ευρώπη που χρησιμοποιεί αποδοτικά τους πόρους» θα ενθαρρύνει την εφαρμογή διαρθρωτικών μέτρων ευρείας εμβέλειας, όπως η ανάπτυξη υποδομών δικτύου μεταφοράς ηλεκτρικού ρεύματος, η «έξυπνη» διαχείριση της κυκλοφορίας και, κυρίως, η προώθηση νέων τεχνολογιών, συμπεριλαμβανομένων των ηλεκτρικών και των υβριδικών οχημάτων.

               (4)

               Η ανακοίνωση της Επιτροπής «Μια ευρωπαϊκή στρατηγική για καθαρά και ενεργειακώς αποδοτικά οχήματα» (2) καθορίζει βραχυπρόθεσμους έως μακροπρόθεσμους στόχους για την υποστήριξη της έρευνας και της καινοτομίας, την εξεύρεση λύσεων σε θέματα παραγωγής και διανομής ενέργειας, την τόνωση της απασχόλησης και την ενθάρρυνση της χρήσης οικολογικών οχημάτων από τους καταναλωτές.

               (5)

               Συνεπώς, είναι αναγκαίο να συσταθεί ομάδα εμπειρογνωμόνων στον τομέα της ανταγωνιστικότητας και της βιώσιμης ανάπτυξης της αυτοκινητοβιομηχανίας της Ευρωπαϊκής Ένωσης, με βάση τη διαδικασία CARS 21, και να καθοριστούν τα καθήκοντα και η δομή της.

               (6)

               Η ομάδα θα βοηθά στο να εντοπιστούν πολιτικές και μέτρα που προάγουν την ανταγωνιστικότητα και τη βιώσιμη ανάπτυξη της αυτοκινητοβιομηχανίας της Ευρωπαϊκής Ένωσης και που εφαρμόζονται σε επίπεδο Ευρωπαϊκής Ένωσης, σε εθνικό επίπεδο καθώς και από άλλους φορείς.

               (7)

               Η ομάδα θα περιλαμβάνει εκπροσώπους του Ευρωπαϊκού Κοινοβουλίου, της Επιτροπής, των κρατών μελών και των σχετικών φορέων της βιομηχανίας και της κοινωνίας των πολιτών, και ιδίως εκπροσώπους των καταναλωτών, των συνδικαλιστικών οργανώσεων και των μη κυβερνητικών οργανώσεων.

               (8)

               Θα πρέπει να θεσπιστούν κανόνες για τη δημοσιοποίηση πληροφοριών από τα μέλη της ομάδας, με την επιφύλαξη των κανόνων ασφαλείας της Επιτροπής που καθορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (3).

               (9)

               Η επεξεργασία των προσωπικών δεδομένων θα γίνεται σύμφωνα με τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (4).

               (10)

               Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει σε εύθετο χρόνο τη σκοπιμότητα παράτασης,

         ΑΠΟΦΑΣΙΖΕΙ:
   Άρθρο 1
   Ομάδα
   Με την παρούσα απόφαση επανενεργοποιείται η ομάδα υψηλού επιπέδου για την ανταγωνιστικότητα και τη βιώσιμη ανάπτυξη της αυτοκινητοβιομηχανίας στην Ευρωπαϊκή Ένωση — που καλείται εφεξής «ομάδα»—, η οποία λειτουργούσε προηγουμένως σε άτυπη βάση υπό την επωνυμία «Ρυθμιστικό πλαίσιο για μια ανταγωνιστική αυτοκινητοβιομηχανία για τον 21ο αιώνα».
   Άρθρο 2
   Καθήκοντα
   Τα καθήκοντα της ομάδας είναι:

               1)

               να επικουρεί την Επιτροπή σε θέματα που έχουν σχέση με την ανταγωνιστικότητα και τη βιώσιμη ανάπτυξη της αυτοκινητοβιομηχανίας·

               2)

               να διεξάγει οικονομικές και στατιστικές αναλύσεις των παραγόντων που καθορίζουν τις διαρθρωτικές αλλαγές στον τομέα της αυτοκινητοβιομηχανίας, καθώς και άλλων παραγόντων που επηρεάζουν την ανταγωνιστική θέση της αυτοκινητοβιομηχανίας της Ευρωπαϊκής Ένωσης·

               3)

               να επικουρεί την Επιτροπή στην εφαρμογή της πολιτικής που προβλέπεται στη στρατηγική ΕΥΡΩΠΗ 2020, στην εμβληματική της πρωτοβουλία για μια Ευρώπη που χρησιμοποιεί αποδοτικά τους πόρους, στην εμβληματική της πρωτοβουλία σχετικά με μια βιομηχανική πολιτική για την εποχή της παγκοσμιοποίησης και στην ανακοίνωση σχετικά με μια ευρωπαϊκή στρατηγική για καθαρά και ενεργειακώς αποδοτικά οχήματα COM(2010) 186, προκειμένου να επιτευχθεί ο στόχος για διατήρηση της ανταγωνιστικότητας και της βιωσιμότητας της αυτοκινητοβιομηχανίας της Ευρωπαϊκής Ένωσης·

               4)

               να συμβάλλει στην εξασφάλιση της ομαλής και ισόρροπης οικονομικής και κοινωνικής μετάβασης, μέσω της προδραστικής πρόβλεψης και διαχείρισης των διαδικασιών αναδιάρθρωσης, των αναγκών σε δεξιότητες και των συναφών αναγκών σε προσόντα, λαμβάνοντας υπόψη τα αποτελέσματα της «ευρωπαϊκής εταιρικής σχέσης για την πρόβλεψη των αλλαγών στην αυτοκινητοβιομηχανία»·

               5)

               να διατυπώσει δέσμη συστάσεων πολιτικής για τον συγκεκριμένο τομέα, που να απευθύνονται στους υπεύθυνους για τη λήψη αποφάσεων σε ενωσιακό και εθνικό επίπεδο, στη βιομηχανία και στις οργανώσεις της κοινωνίας των πολιτών·

               6)

               να αναπτύξει αρχές καλής συμπεριφοράς με στόχο την προώθηση της διαφάνειας στις εμπορικές και συμβατικές σχέσεις μεταξύ των μερών που συμμετέχουν σε κάθετες συμφωνίες στον τομέα των μηχανοκίνητων οχημάτων·

               7)

               να παρέχει συμβουλές για ειδικές πτυχές της εφαρμογής της στρατηγικής 2020 της Επιτροπής για έξυπνη, διατηρήσιμη και χωρίς αποκλεισμούς ανάπτυξη.

         Άρθρο 3
   Σύνθεση — Διορισμός μελών
   1.   Η ομάδα αποτελείται το πολύ από 40 μέλη.
   2.   Τα μέλη διορίζονται προσωποπαγώς. Κάθε μέλος ορίζει έναν προσωπικό αντιπρόσωπο σε μια μόνιμη προπαρασκευαστική υποομάδα, η οποία εφεξής καλείται «προπαρασκευαστική υποομάδα».
   3.   Τα μέλη της ομάδας διορίζονται από την Επιτροπή μεταξύ ειδικών υψηλού επιπέδου με ικανότητες και αρμοδιότητες σε τομείς συναφείς με την ανταγωνιστικότητα και τη βιώσιμη ανάπτυξη της αυτοκινητοβιομηχανίας της ΕΕ. Η σύνθεση της ομάδας εξασφαλίζει την ισόρροπη εκπροσώπηση των διαφόρων εμπλεκόμενων παραγόντων. Πρέπει να υπάρχουν εκπρόσωποι του Ευρωπαϊκού Κοινοβουλίου, της Επιτροπής, των κρατών μελών, των φορέων της βιομηχανικής αλυσίδας αξίας, των συνδικαλιστικών οργανώσεων και της κοινωνίας των πολιτών (μη κυβερνητικές οργανώσεις και καταναλωτές).
   4.   Τα μέλη διορίζονται για δύο έτη. Παραμένουν στη θέση τους έως ότου αντικατασταθούν ή λήξει η θητεία τους. Η θητεία τους μπορεί να ανανεώνεται.
   5.   Τα μέλη τα οποία δεν είναι πλέον σε θέση να συμβάλουν αποτελεσματικά στις εργασίες της ομάδας, τα οποία παραιτούνται ή τα οποία δεν πληρούν τις προϋποθέσεις που ορίζονται στο άρθρο 339 της Συνθήκης μπορούν να αντικαθίστανται για το υπόλοιπο της θητείας τους.
   6.   Τα ονοματεπώνυμα των ατόμων που διορίζονται προσωποπαγώς δημοσιεύονται στο μητρώο εμπειρογνωμόνων και άλλων παρόμοιων φορέων της Επιτροπής, το οποίο καλείται εφεξής «Μητρώο».
   7.   Τα προσωπικά δεδομένα συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001.
   Άρθρο 4
   Λειτουργία
   1.   Η ομάδα προεδρεύεται από εκπρόσωπο της Επιτροπής.
   2.   Η προπαρασκευαστική υποομάδα προετοιμάζει τις συζητήσεις, τα έγγραφα θέσεων και τις εισηγήσεις για τις ενέργειες και τα μέτρα πολιτικής που συνιστά η ομάδα. Για τον σκοπό αυτόν συνεργάζεται στενά με τις αρμόδιες υπηρεσίες της Επιτροπής.
   3.   Η ομάδα, σε συμφωνία με τις υπηρεσίες της Επιτροπής, δύναται να συγκροτεί ομάδες εργασίας, επιπλέον της προπαρασκευαστικής υποομάδας, με σκοπό την εξέταση ειδικών θεμάτων σχετικών με τα καθήκοντα της ομάδας και με βάση το πλαίσιο που καθορίζει η ομάδα. Οι εν λόγω ομάδες εργασίας διαλύονται αμέσως μετά την ολοκλήρωση της εντολής τους.
   4.   Ο εκπρόσωπος της Επιτροπής μπορεί, ad hoc, να καλεί εμπειρογνώμονες ή παρατηρητές που δεν είναι μέλη της ομάδας, αλλά διαθέτουν ειδικές γνώσεις σε θέμα της ημερήσιας διάταξης, προκειμένου να συμμετάσχουν στις εργασίες της ομάδας, της υποομάδας ή των ομάδων εργασίας. Επιπλέον, ο εκπρόσωπος της Επιτροπής δύναται να παρέχει καθεστώς παρατηρητή σε άτομα, σε οργανώσεις —κατά την έννοια του κανόνα 8 παράγραφος 3 των οριζόντιων κανόνων για τις ομάδες εμπειρογνωμόνων—, σε οργανισμούς της ΕΕ και σε υπό προσχώρηση χώρες.
   5.   Τα μέλη των ομάδων εμπειρογνωμόνων και οι εκπρόσωποί τους, καθώς και οι προσκαλούμενοι εμπειρογνώμονες και παρατηρητές, συμμορφώνονται με τις υποχρεώσεις περί επαγγελματικού απορρήτου που ορίζονται στις Συνθήκες και στους κανόνες εφαρμογής τους, καθώς και με τους κανόνες ασφαλείας της Επιτροπής όσον αφορά την προστασία διαβαθμισμένων πληροφοριών της ΕΕ, όπως αυτοί ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής. Αν δεν τηρήσουν τις εν λόγω υποχρεώσεις, η Επιτροπή μπορεί να λάβει όλα τα ενδεδειγμένα μέτρα.
   6.   Οι πληροφορίες που προκύπτουν από τη συμμετοχή στις εργασίες της ομάδας, των ad hoc ομάδων ή των υποομάδων δεν επιτρέπεται να δημοσιοποιούνται αν η Επιτροπή κρίνει ότι αφορούν εμπιστευτικά θέματα.
   7.   Οι συνεδριάσεις της ομάδας, της προπαρασκευαστικής υποομάδας και των ομάδων εργασίας διεξάγονται στα κτίρια της Επιτροπής. Η Επιτροπή προσφέρει γραμματειακή υποστήριξη. Στις συνεδριάσεις της ομάδας, της προπαρασκευαστικής υποομάδας και των ομάδων εργασίας δύνανται να συμμετέχουν και άλλοι υπάλληλοι της Επιτροπής οι οποίοι ενδιαφέρονται για τις συγκεκριμένες δραστηριότητες.
   8.   Η ομάδα καταρτίζει τον εσωτερικό κανονισμό της με βάση τον πρότυπο εσωτερικό κανονισμό που έχει θεσπίσει η Επιτροπή (5).
   9.   Η Επιτροπή δημοσιεύει πληροφορίες για τις δραστηριότητες της ομάδας είτε καταγράφοντας τις πληροφορίες αυτές στο Μητρώο είτε μέσω συνδέσμου που παραπέμπει από το Μητρώο σε ειδικό ιστότοπο. Η τελική έκθεση δημοσιεύεται το ταχύτερο δυνατόν μετά την τελική συνεδρίαση της ομάδας.
   Άρθρο 5
   Έξοδα συνεδριάσεων
   1.   Οι συμμετέχοντες στις δραστηριότητες της ομάδας δεν αμείβονται για τις υπηρεσίες που παρέχουν.
   2.   Τα οδοιπορικά και τα έξοδα διαμονής των συμμετεχόντων στις δραστηριότητες της ομάδας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Τα εν λόγω έξοδα καλύπτονται εντός των ορίων των κονδυλίων που τίθενται στη διάθεση της αρμόδιας υπηρεσίας στο πλαίσιο της ετήσιας διαδικασίας κατανομής των πόρων.
   Άρθρο 6
   Εφαρμογή
   Η παρούσα απόφαση εφαρμόζεται έως 14 Οκτωβρίου 2012.

      Βρυξέλλες, 14 Οκτωβρίου 2010.

            Για την Επιτροπή

         Antonio TAJANI

            Αντιπρόεδρος

      (1)  COM(2010) 2020.

      (2)  COM(2010) 186.

      (3)  ΕΕ L 317 της 3.12.2001, σ. 1.

      (4)  ΕΕ L 8 της 12.1.2001, σ. 1.

      (5)  ΕΕ L 55/61 της 5.3.2010, σ. 61.


title: 2012/368/ΕΕ, Ευρατόμ: Απόφαση του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου της Ευρωπαϊκής Ένωσης, του Ελεγκτικού Συνεδρίου, της Ευρωπαϊκής Οικονομικής και Κοινωνικής Επιτροπής και της Επιτροπής των Περιφερειών, της 29ης Ιουνίου 2012 , για την τροποποίηση της απόφασης 2009/496/ΕΚ, Ευρατόμ σχετικά με την οργάνωση και τη λειτουργία της Υπηρεσίας Εκδόσεων της Ευρωπαϊκής Ένωσης

text:
               11.7.2012

               EL

               Επίσημη Εφημερίδα της Ευρωπαϊκής Ένωσης

               L 179/15

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ, ΤΟΥ ΣΥΜΒΟΥΛΊΟΥ, ΤΗΣ ΕΠΙΤΡΟΠΉΣ, ΤΟΥ ΔΙΚΑΣΤΗΡΊΟΥ ΤΗΣ ΕΥΡΩΠΑΪΚΉΣ ΈΝΩΣΗΣ, ΤΟΥ ΕΛΕΓΚΤΙΚΟΫ ΣΥΝΕΔΡΊΟΥ, ΤΗΣ ΕΥΡΩΠΑΪΚΉΣ ΟΙΚΟΝΟΜΙΚΉΣ ΚΑΙ ΚΟΙΝΩΝΙΚΉΣ ΕΠΙΤΡΟΠΉΣ ΚΑΙ ΤΗΣ ΕΠΙΤΡΟΠΉΣ ΤΩΝ ΠΕΡΙΦΕΡΕΙΏΝ
   της 29ης Ιουνίου 2012
   για την τροποποίηση της απόφασης 2009/496/ΕΚ, Ευρατόμ σχετικά με την οργάνωση και τη λειτουργία της Υπηρεσίας Εκδόσεων της Ευρωπαϊκής Ένωσης
   (2012/368/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   ΤΟ ΣΥΜΒΟΥΛΙΟ,
   Η ΕΥΡΩΠΑΪΚΗ ΕΠΙΤΡΟΠΗ,
   ΤΟ ΔΙΚΑΣΤΗΡΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   ΤΟ ΕΛΕΓΚΤΙΚΟ ΣΥΝΕΔΡΙΟ,
   Η ΕΥΡΩΠΑÏΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ,
   Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Εκτιμώντας τα ακόλουθα:

               (1)

               Είναι απαραίτητο να τροποποιηθεί η απόφαση 2009/496/ΕΚ, Ευρατόμ του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Ευρωπαϊκής Οικονομικής και Κοινωνικής Επιτροπής και της Επιτροπής των Περιφερειών, της 26ης Ιουνίου 2009, σχετικά με την οργάνωση και τη λειτουργία της Υπηρεσίας Εκδόσεων της Ευρωπαϊκής Ένωσης (1), προκειμένου να προσαρμοσθεί στις διατάξεις των Συνθηκών, όπως αυτές τροποποιήθηκαν από τη Συνθήκη της Λισαβόνας και, ιδίως, να προστεθεί το Ευρωπαϊκό Συμβούλιο ως υπογράφον θεσμικό όργανο.

               (2)

               Η διοικούσα επιτροπή της Υπηρεσίας Εκδόσεων συμφώνησε, στη συνεδρίαση της 2ας Ιουλίου 2010, να καταστεί το Ευρωπαϊκό Συμβούλιο υπογράφον θεσμικό όργανο, και, στις 14 Απριλίου 2011, ότι, ως εκ τούτου, η απόφαση 2009/496/ΕΚ, Ευρατόμ θα πρέπει να τροποποιηθεί,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2009/496/ΕΚ, Ευρατόμ τροποποιείται ως εξής:

               1)

               Ο τίτλος αντικαθίσταται από το κείμενο: «Απόφαση του Ευρωπαϊκού Κοινοβουλίου, του Ευρωπαϊκού Συμβουλίου, του Συμβουλίου, της Επιτροπής, του Δικαστηρίου της Ευρωπαϊκής Ένωσης, του Ελεγκτικού Συνεδρίου, της Ευρωπαϊκής Οικονομικής και Κοινωνικής Επιτροπής και της Επιτροπής των Περιφερειών, σχετικά με την οργάνωση και λειτουργία της Υπηρεσίας Εκδόσεων της Ευρωπαϊκής Ένωσης».

               2)

               Ο κατάλογος των οργάνων και οργανισμών που θεσπίζουν την πράξη αντικαθίσταται από τον ακόλουθο κατάλογο:
               «ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
               ΤΟ ΕΥΡΩΠΑΪΚΟ ΣΥΜΒΟΥΛΙΟ,
               ΤΟ ΣΥΜΒΟΥΛΙΟ,
               Η ΕΥΡΩΠΑΪΚΗ ΕΠΙΤΡΟΠΗ,
               ΤΟ ΔΙΚΑΣΤΗΡΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
               ΤΟ ΕΛΕΓΚΤΙΚΟ ΣΥΝΕΔΡΙΟ,
               Η ΕΥΡΩΠΑÏΚΗ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ,
               Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,».

               3)

               Στο άρθρο 1 παράγραφος 1, το πρώτο εδάφιο αντικαθίσταται από το ακόλουθο κείμενο:
               «1.   Η Υπηρεσία Εκδόσεων της Ευρωπαϊκής Ένωσης (στο εξής: Υπηρεσία) αποτελεί διοργανική υπηρεσία η οποία έχει ως αντικείμενο εργασίας την εξασφάλιση, υπό τους καλύτερους δυνατούς όρους, της έκδοσης των δημοσιεύσεων των θεσμικών οργάνων της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας.».

               4)

               Το άρθρο 4 παράγραφος 6 αντικαθίσταται από το ακόλουθο κείμενο:
               «6.   Τα όργανα μπορούν να συνάπτουν με την Υπηρεσία συμφωνίες παροχής υπηρεσιών με σκοπό τη ρύθμιση των τρόπων συνεργασίας τους. Η Ευρωπαϊκή Υπηρεσία Εξωτερικής Δράσης μπορεί επίσης να συνεργάζεται με την Υπηρεσία και, για τον σκοπό αυτό, να συνάπτει συμφωνίες παροχής υπηρεσιών.».

               5)

               Το άρθρο 6 παράγραφος 1 αντικαθίσταται από το ακόλουθο κείμενο:
               «1.   Συγκροτείται διοικούσα επιτροπή, στην οποία εκπροσωπείται το σύνολο των υπογραφόντων οργάνων. Η διοικούσα επιτροπή αποτελείται από τον γραμματέα του Δικαστηρίου της Ευρωπαϊκής Ένωσης και από τους γενικούς γραμματείς των άλλων οργάνων ή τους εκπροσώπους τους. Η Ευρωπαϊκή Κεντρική Τράπεζα συμμετέχει στις εργασίες της διοικούσας επιτροπής με καθεστώς παρατηρητή. Η Ευρωπαϊκή Κεντρική Τράπεζα εκπροσωπείται από τον γραμματέα της εκτελεστικής επιτροπής της ή από τον ορισθέντα αντικαταστάτη του.».

               6)

               Ο κατάλογος των υπογραφόντων αντικαθίσταται από το ακόλουθο κείμενο:
               «Για το Ευρωπαϊκό Κοινοβούλιο,
               Για το Ευρωπαϊκό Συμβούλιο,
               Για το Συμβούλιο,
               Για την Επιτροπή,
               Για το Δικαστήριο της Ευρωπαϊκής Ένωσης,
               Για το Ελεγκτικό Συνέδριο,
               Για την Ευρωπαϊκή Οικονομική και Κοινωνική Επιτροπή,
               Για την Επιτροπή των Περιφερειών».

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκής Ένωσης.

      Βρυξέλλες και Λουξεμβούργο, 29 Ιουνίου 2012.

            Για το Ευρωπαϊκό Κοινοβούλιο

            Ο Πρόεδρος

         Martin SCHULZ

            Για το Συμβούλιο

            Ο Πρόεδρος

         Villy SØVNDAL

            Για την Επιτροπή

            Ο Πρόεδρος

         José Manuel BARROSO

            Για το Δικαστήριο της Ευρωπαϊκής Ένωσης

            Ο Πρόεδρος

         Βασίλειος ΣΚΟΥΡΗΣ

            Για το Ελεγκτικό Συνέδριο

         Vítor Manuel da SILVA CALDEIRA

            Ο Πρόεδρος

            Ο Πρόεδρος της Ευρωπαϊκής Οικονομικής και Κοινωνικής Επιτροπής

         Staffan NILSSON

            Η Πρόεδρος της Επιτροπής των Περιφερειών

         Mercedes BRESSO

      (1)  ΕΕ L 168 της 30.6.2009, σ. 41.


title: 73/351/EOK: Απόφαση τής Επιτροπής τής 7ης Νοεμβρίου 1973 περί τής συστάσεως συμβουλευτικής επιτροπής τελωνειακών θεμάτων

text:
 208                                  Επίσημη 'Εφημερίδα των Ευρωπαϊκών Κοινοτήτων
373D0351
22.11.73                              Επίσημη Εφημερίδα των Ευρωπαϊκών Κοινοτήτων                         Αριθ. N 321 /37
                                                ΑΠΟΦΑΣΗ ΤΗΣ ΕΠΙΤΡΟΠΗΣ
                                                     της 7ης Νοεμβρίου 1973
                           περί της συοτάοεως συμβουλευτικής έπιτροπής τελωνειακών Θεμάτων
                                                          (73/35 1 /ΕΟΚ)
H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                                ΑΠΟΦΑΣΙΖΕΙ :
Έχοντας υπόψη :                                                                             "Αρϋρο 1
τή συνθήκη περί ιδρύσεως της Ευρωπαϊκής Οικονομι                     Συνιστάται στήν Επιτροπή, συμβουλευτική έπιτροπή
κής Κοινότητος,                                                       έπί τελωνειακών θεμάτων, καλουμένη κατωτέρω ή
                                                                      « έπιτροπή ».
 Εκτιμώντας :
ότι μέ τήν ευκαιρία της έξετασεως μεγάλου αριθμού                                           "Αρνρο 2
προτάσεων της 'Επιτροπής έπί τελωνειακών θεμάτων,
τό Ευρωπαϊκό Κοινοβούλιο Ικρινε ότι ή σύσταση                        Ή έπιτροπή δύναται να συμβουλεύεται τήν Επιτροπή
συμβουλευτικής έπιτροπής γιά τό σύνολο τών τελωνει                   έπί δλων των προβλημάτων τών σχετικών μέ τήν
ακών προβλημάτων, στούς κόλπους της όποιας θά                         έφαρμογή τών τελωνειακής φύσεως κοινοτικών διατά
έκπροσωποΰνται οί ένδιαφερόμενοι κύκλοι, «θά συνέ                   ξεων καί ιδίως έπί τών μέτρων τά όποια αυτή πρόκει
βαλλε πολύ στόν έκδημοκρατισμό τής ΕΟΚ » ( 1)·                       ται νά λάβει στά πλαίσια αυτών τών διατάξεων.
δτι πολλές φορές, ή Οικονομική καί Κοινωνική
'Επιτροπή υπογράμμισε τό ένδιαφέρον τό όποιο θά                                             Άρϋρο 3
είχε γιά τήν έξασφάλιση μιας έπισημοποιήσεως της
έκπροσωπήσεως τών έπαγγελματικών συμφερόντων                          1 . Ή έπιτροπή περιλαμβάνει 33 μέλη .
γιά δλα τά θέματα πού θά ήταν δυνατόν νά τεθούν στόν
τελωνειακό τομέα ·                                                    'Αποτελείται άπό έκπροσώπους τών άκολούθων οικο
                                                                     νομικών κατηγοριών : βιομηχάνων, βιοτεχνών, γεωρ
δτι αυτή πρότεινε λύση πρός αυτόν τόν σκοπό «πού                     γών, έμπορων, μεταφορέων, τραπεζικών ιδρυμάτων,
συνίσταται στή σύσταση συμβουλευτικής έπιτροπής                       άσφαλιστικών όργανισμών, έκτελωνιστών (περιλαμ
παρομοίας μέ τούς όργανισμούς πού λειτουργούν στό                     βανομένων καί τών έντεταλμένων πρακτόρων μεταφο
γεωργικό τομέα στά πλαίσια τών κοινοτικών                             ρών), όργανισμών τουρισμού, έργατών καί κατανα
όργάνων»(2) ·                                                         λωτών .
δτι ένδιαφέρει, ή Κοινότητα νά συγκεντρώσει τίς                       2 . Οί Εδρες κατανέμονται ώς έξής :
άπόψεις τών έπαγγελματικών κύκλων καί τών κατα
ναλωτών γιά τά προβλήματα πού άνακύπτουν άπό τήν                     — τρεις στούς έκπροσώπους τής βιομηχανίας,
λειτουργία τής τελωνειακής ένώσεως·
                                                                     — μία στούς έκροσώπους της βιοτεχνίας,
δτι δλα τά έπαγγέλματα πού ένδιαφέρονται άμεσα γιά                   — τρεις στούς έκπροσώπους τής γεωργίας (έκ τών
τόν τομέα αύτό καθώς καί οί καταναλωτές πρέπει                            όποίων μία στούς έκπροσώπους τών γεωργικών
έπίσης νά συμμετέχουν στήν έπεξεργασία τών γνωμο                         συνεταιρ ισμών) ,
δοτήσεων πού ζητούνται άπό τήν 'Επιτροπή·
                                                                     — τέσσερις στούς έκπροσώπους τών έμπορικών όργα
δτι οί έπαγγελματικοί κύκλοι Ιχουν συστήσει όργανώ                       νώσεων,
σεις διεθνούς χαρακτήρος · δτι οί ένώσεις καταναλω                  — τρεις στούς έκπροσώπους τών έμπορικών καί βιο
τών τών Κρατών μελών είναι έπίσης σέ θέση νά                              μηχανικών έπιμελητηρίων,
έκπροσωποΰνται σέ κοινοτικό έπίπεδο,
                                                                     — μία στούς έκπροσώπους τών σιδηροδρομικών μετα
( 1 ) Έγγρ . Εύρ . Κοιν. αριθ. 34 τής 15.5.1968 καί ΕΕ άριθ. A            φορών,
      55 τής 5.6.68 , σελ. 34.
(2) ΕΕ άριθ. A 58 τής 13.6.1968 , σελ . 2 .                          — μία στούς έκπροσώπους τών όδικών μεταφορών,
 ---pagebreak---                               Επίσημη 'Εφημερίδα των Ευρωπαϊκών Κοινοτήτων                             2 9
— μια στους έκπροσώπους των θαλασσίων μετα                                  "Αρπρο 6
   φορών,
                                                       Ό πίνακας των μελών δημοσιεύεται άπό την Επιτρο
— μία στούς έκπροσώπους τών διά τών ποταμών            πή στήν 'Επίσημη 'Εφημερίδα των Ευρωπαϊκών Κοι
   μεταφορών,
                                                       νοτήτων γιά πληροφοριακούς λόγους.
— μία στούς έκπροσώπους τών άεροπορικών μετα
   φορών,
                                                                             "Αρνρο 7
— μία στούς έκπροσώπους τών τραπεζικών ιδρυ
   μάτων,                                              Ή έπιτροπή έκλέγει, γιά μιά διάρκεια τριών έτών, ενα
— μία στούς έκπροσώπους τών άσφαλιστικών όργανι       πρόεδρο καί δύο άντιπροέδρους. Ή έκλογή διεξάγε
   σμών,                                               ται μέ πλειοψηφία τών δύο τρίτων τών παρισταμένων
                                                       μελών.
— τρεις στούς έκπροσώπους τών έκτελωνιστών (περι
   λαμβανομένων καί τών έντεταλμένων πρακτόρων         Ή έπιτροπή δύναται μέ τήν ίδια πλειοψηφία νά
   μεταφορών),                                         ένισχύει καί μέ άλλα μέλη τό Γραφείο .
— δύο στούς έκπροσώπους τών όργανισμών τουρι          Τό Γραφείο προετοιμάζει καί όργανώνει τίς έργασίες
   σμού ,
                                                       της έπιτροπής .
— τέσσερις στούς έκπροσώπους τών έργατών,
— τρεις στούς έκπροσώπους τών καταναλωτών (έκ                                "Αρνρο 8
   τών όποιων μία στούς έκπροσώπους τών κατανα
   λωτικών συνεταιρισμών).                            Ή έπιτροπή δύναται νά προσκαλεί γιά νά μετέχει στις
                                                      έργασίες της, ώς έμπειρογνώμονα, κάθε πρόσωπο πού
                                                      Ιχει είδική άρμοδιότητα σέ θέμα της ήμερησίας διατά
                      "Αρνρο 4                        ξεως . Οί έμπειρογνώμονες μετέχουν στίς συζητήσεις
                                                      πού άφοροΰν μόνο τό έρώτημα πού δικαιολογεί τήν
Τά μέλη της έπιτροπής όρίζονται άπό τήν Επιτροπή .    παρουσία τους .
Γιά κάθε μιά άπό τίς £δρες πού τούς κατανέμονται, οί
έπαγγελματικές όργανώσεις ή οί όργανώσεις τών
καταναλωτών οί πλέον άντιπροσωπευτικές άπό τίς                               "Αρνρο 9
δραστηριότητες στίς όποιες άφοροΰν τά τελωνειακά
θέματα καί πού Ιχουν συσταθεί σέ κοινοτικό ή διεθνές  Ή έπιτροπή δύναται νά συνιστά όμάδες έργασιας .
έπίπεδο , προτείνουν στήν Έπιτροπή δυό υποψηφίους
διαφορετικής έθνικότητος, υπηκόους τών Κρατών
μελών της Κοινότητος.                                                       "Αρϋρο 10
                                                       1 . Ή έπιτροπή συνέρχεται στήν £δρα της Έπιτροπής
                      "Αρϋρο 5                        μέ δική της σύγκληση . Τό Γραφείο συνέρχεται κατόπιν
                                                      συγκλήσεως τοΰ προέδρου σέ συμφωνία μέ τήν Έπι
Ή έντολή μέλους της έπιτροπής είναι διαρκείας τριών   τροπή .
έτών . Είναι δυνατόν νά άνανεώνεται.
                                                      2 . Οί έκπρόσωποι τών ένδιαφερομένων υπηρεσιών
Μετά τή λήξη τής περιόδου τών τριών έτών, τά μέλη     της Έπιτροπής μετέχουν στίς συνόδους της έπιτροπής,
της έπιτροπής παραμένουν στά καθήκοντά τους μέ       τοΰ γραφείου καί τών όμάδων έργασίας.
χρις δτου άποφασισθεΐ ή άντικατάστασή τους ή ή
άνανέωση της έντολής τους.                            3 . Οί υπηρεσίες τής Έπιτροπής συνδράμουν τό Ιργο
                                                      τής Γραμματείας της έπιτροπής, τοΰ γραφείου καί τών
Ή έντολή μέλους λήγει πρίν άπό τήν έκπνοή της         όμάδων έργασίας.
περιόδου τών τριών έτών, λόγω παραιτήσεως ή λόγω
θανάτου . Είναι δυνατό έπίσης, νά τεθεί τέρμα στήν
έντολή μέλους κάθε φορά πού ή όργάνωση πού ΐ-χει                            "Αρνρο 11
προτείνει τήν ύποψηφιότητά του ζητά τήν άντικατά
στασή του .                                           Οί συζητήσεις της έπιτροπής γίνονται έπί τών αΐτήσε
                                                      ων γνωμοδοτήσεως πού διατυπώνονται άπό τήν Έπι
Αύτό τό μέλος άντικαθίσταται γιά τόν ύπόλοιπο         τροπή καί δέν άκολουθοΰνται άπό καμμιά ψηφο
χρόνο τής θητείας του σύμφωνα μέ τή διαδικασία πού    φορία.
προβλέπεται στό άρθρο 4.
                                                      Ή Έπιτροπή πού προκαλεί τήν γνωμοδότηση της
Τά καθήκοντα πού άσκοΰνται δέν άποτελοΰν άντικεί     έπιτροπής, δύναται νά όρίζει προθεσμία μέσα στήν
μενο χρηματικής άμοιβής.                              όποία πρέπει νά δοθεί ή γνωμοδότηση .
 ---pagebreak--- 210                           Επίσημη Εφημερίδα των Ευρωπαϊκών Κοινοτήτων
Οι απόψεις τών έκπροσωπουμένων οικονομικών κα        Επιτροπή γνωστοποιεί σ αύτοΰς, ότι ή ζητούμενη
τηγοριών άναφέρονται σέ πρακτικό πού διαβιβάζεται     γνωμοδότηση ή τό τιθέμενο έρώτημα άφοροΰν θέμα
στήν Επιτροπή.                                        πού Ιχει έμπιστευτικό χαρακτήρα.
Στην περίπτωση στήν όποία ή ζητούμενη γνωμοδότη      Στην περίπτωση αύτή, μόνο τά μέλη της έπιτροπής καί
ση άποτελεΐ τό άντικείμενο όμοφωνίας τής έπιτροπής,   οί έκπρόσωποι των ύπηρεσιών της Έπιτροπής μετέ
αύτή διατυπώνει τά κοινά συμπεράσματα, πού προ       χουν στίς συζητήσεις.
σαρτώνται στό πρακτικό.
Τά άποτελέσματα τών συζητήσεων άνακοινώνονται                             "Αρνρο 13
άπό τήν 'Επιτροπή στό Συμβούλιο ή στίς έπισημοποιη
μένες τελωνειακές έπιτροπές, κατόπιν αίτήσεώς τους . Ή παρούσα άπόφαση άρχίζει νά ισχύει στίς 7 Νοεμ
                                                      βρίου 1973 .
                     "Αρνρο 12                       Έγινε στίς Βρυξέλλες, στίς 7 Νοεμβρίου 1973 .
Μέ τήν έπιφύλαξη τών διατάξεων τοΰ άρθρου 214 της                                 Γιά τήν 'Επιτροπή
Συνθήκης, τά μέλη τής έπιτροπής υποχρεώνονται νά
μή μεταβιβάζουν τίς πληροφορίες τών όποιων έλαβαν
                                                                                Ό Πρόεδρος
γνώση άπό τήν συμμετοχή τους στίς έργασίες τής                                  François-Xavier ORTOLI
έπιτροπής ή τών όμάδων έργασίας, κάθε φορά πού ή


               16.12.2015

               EL

               Επίσημη Εφημερίδα της Ευρωπαϊκής Ένωσης

               C 419/196

         P7_TA(2012)0422
   Τροποποίηση του άρθρου 70 του Κανονισμού σχετικά με τις διοργανικές διαπραγματεύσεις στο πλαίσιο των νομοθετικών διαδικασιών
   Aπόφαση του Ευρωπαϊκού Κοινοβουλίου της 20ής Νοεμβρίου 2012 σχετικά με την τροποποίηση του άρθρου 70 του Κανονισμού όσον αφορά τις διοργανικές διαπραγματεύσεις στο πλαίσιο της νομοθετικής διαδικασίας (2011/2298(REG))
   (2015/C 419/31)

      Το Ευρωπαϊκό Κοινοβούλιο,

               —

               έχοντας υπόψη την από 18ης Απριλίου 2011 επιστολή του Προέδρου του,

               —

               έχοντας υπόψη τα άρθρα 211 και 212 του Κανονισμού του,

               —

               έχοντας υπόψη την έκθεση της Επιτροπής Συνταγματικών Υποθέσεων και τη γνωμοδότηση της Επιτροπής Οικονομικής και Νομισματικής Πολιτικής (A7-0281/2012),

               1.

               αποφασίζει να επιφέρει στον Κανονισμό του τις εξής τροποποιήσεις·

               2.

               επισημαίνει ότι οι εν λόγω τροποποιήσεις τίθενται σε ισχύ την πρώτη ημέρα της προσεχούς περιόδου συνόδου·

               3.

               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.

      Τροπολογία 1

      Κανονισμός του Ευρωπαϊκού Κοινοβουλίου

      Άρθρο 70 — παράγραφος 1

                  Ισχύον κείμενο

                  Τροπολογία

               1.   Οι διαπραγματεύσεις με τα άλλα όργανα, με στόχο την επίτευξη συμφωνίας κατά τη διάρκεια νομοθετικής διαδικασίας, διεξάγονται λαμβανομένου υπόψη του κώδικα συμπεριφοράς
                     για τις διαπραγματεύσεις στο πλαίσιο της συνήθης νομοθετικής διαδικασίας
                  .

               1.   Οι διαπραγματεύσεις με τα άλλα όργανα, με στόχο την επίτευξη συμφωνίας κατά τη διάρκεια νομοθετικής διαδικασίας, διεξάγονται λαμβανομένου υπόψη του κώδικα συμπεριφοράς
                     που καθορίζεται από τη Διάσκεψη των Προέδρων
                  .

      Τροπολογία 13

      Κανονισμός του Ευρωπαϊκού Κοινοβουλίου

      Άρθρο 70 — παράγραφος 2

                  Ισχύον κείμενο

                  Τροπολογία

               2.
                     Πριν από την έναρξη αυτών των διαπραγματεύσεων,
                   η αρμόδια επί της ουσίας επιτροπή
                     πρέπει, καταρχήν, να λαμβάνει απόφαση
                   με την πλειοψηφία των μελών της και
                     να εγκρίνει εντολή, κατευθυντήριες γραμμές ή προτεραιότητες
                  .

               2.
                     Αυτές οι διαπραγματεύσεις δεν αρχίζουν προτού
                   η αρμόδια επί της ουσίας επιτροπή
                     λάβει απόφαση, κατά περίπτωση για κάθε σχετική νομοθετική διαδικασία και
                   με την πλειοψηφία των μελών της
                     , για την έναρξη διαπραγματεύσεων. Η απόφαση αυτή καθορίζει την εντολή
                   και
                     τη σύνθεση της διαπραγματευτικής ομάδας
                  .
                     Οι εν λόγω αποφάσεις κοινοποιούνται στον Πρόεδρο, ο οποίος ενημερώνει τακτικά τη Διάσκεψη των Προέδρων.

      Τροπολογία 3

      Κανονισμός του Ευρωπαϊκού Κοινοβουλίου

      Άρθρο 70 — παράγραφος 2 — εδάφιο 1 α (νέο)

                  Ισχύον κείμενο

                  Τροπολογία

                     Η εντολή συνίσταται από έκθεση που εγκρίνεται από την επιτροπή και κατατίθεται στο Κοινοβούλιο προς εξέταση. Κατ’ εξαίρεση, όταν η αρμόδια επί της ουσίας επιτροπή θεωρεί δεόντως δικαιολογημένη την έναρξη διαπραγματεύσεων πριν από την έγκριση έκθεσης στην επιτροπή, η εντολή δύναται να συνίσταται σε μια σειρά τροπολογιών ή σε μια σειρά σαφώς καθορισμένων στόχων, προτεραιοτήτων ή κατευθυντηρίων γραμμών.

      Τροπολογία 4

      Κανονισμός του Ευρωπαϊκού Κοινοβουλίου

      Άρθρο 70 — παράγραφος 2 α (νέα)

                  Ισχύον κείμενο

                  Τροπολογία

                     2α.

                     Της διαπραγματευτικής ομάδας ηγείται ο εισηγητής και προεδρεύει ο πρόεδρος της αρμόδιας επιτροπής ή ένας αντιπρόεδρος που ορίζεται από τον πρόεδρο. Περιλαμβάνει τουλάχιστον τους σκιώδεις εισηγητές από κάθε πολιτική ομάδα.

      Τροπολογίες 5 και 18

      Κανονισμός του Ευρωπαϊκού Κοινοβουλίου

      Άρθρο 70 — παράγραφος 2 β (νέα)

                  Ισχύον κείμενο

                  Τροπολογία

                     2β.

                     Κάθε έγγραφο που προορίζεται να συζητηθεί στο πλαίσιο συνεδρίασης με το Συμβούλιο και την Επιτροπή («τριμερής διάλογος») περιέχει τις αντίστοιχες θέσεις των ενεχομένων θεσμικών οργάνων και πιθανές συμβιβαστικές λύσεις και διανέμεται στη διαπραγματευτική ομάδα τουλάχιστον 48 ώρες, ή σε επείγουσες περιπτώσεις τουλάχιστον 24 ώρες, πριν από κάθε τριμερή διάλογο.

                     Μετά από κάθε τριμερή διάλογο, η διαπραγματευτική ομάδα υποβάλλει αναφορά στην επόμενη συνεδρίαση της αρμόδιας επιτροπής. Τα έγγραφα που αντικατοπτρίζουν την έκβαση του πιο πρόσφατου τριμερούς διαλόγου τίθενται στη διάθεση της επιτροπής.

                     Όταν είναι ανέφικτη η έγκαιρη σύγκληση συνεδρίασης της επιτροπής, η διαπραγματευτική ομάδα ενημερώνει τον πρόεδρο, τους σκιώδεις εισηγητές και τους συντονιστές της επιτροπής, κατά περίπτωση.

                     Η αρμόδια επιτροπή μπορεί να ανανεώνει την εντολή υπό το φως της προόδου των διαπραγματεύσεων.

      Τροπολογία 6

      Κανονισμός του Ευρωπαϊκού Κοινοβουλίου

      Άρθρο 70 — παράγραφος 3

                  Ισχύον κείμενο

                  Τροπολογία

               3.   Εάν οι διαπραγματεύσεις καταλήξουν σε συμβιβασμό
                     με το Συμβούλιο μετά από την έγκριση της έκθεσης από την επιτροπή
                  ,
                     η επιτροπή καλείται σε κάθε περίπτωση να γνωμοδοτήσει εκ νέου πριν από την ψηφοφορία στην Ολομέλεια
                  .

               3.   Εάν οι διαπραγματεύσεις καταλήξουν σε συμβιβασμό
                     , η αρμόδια επιτροπή ενημερώνεται χωρίς καθυστέρηση. Το συμφωνηθέν κείμενο υποβάλλεται στην αρμόδια επιτροπή προς εξέταση. Εφόσον εγκριθεί με ψηφοφορία στην επιτροπή
                  ,
                     το συμφωνηθέν κείμενο κατατίθεται προς εξέταση στο Κοινοβούλιο υπό την ενδεδειγμένη μορφή, συμπεριλαμβανομένων συμβιβαστικών τροπολογιών. Δύναται να υποβληθεί ως ενοποιημένο κείμενο, υπό τον όρο ότι επισημαίνει σαφώς τις τροποποιήσεις στην υπό εξέταση πρόταση νομοθετικής πράξης
                  .

      Τροπολογία 7

      Κανονισμός του Ευρωπαϊκού Κοινοβουλίου

      Άρθρο 70 — παράγραφος 3 α (νέα)

                  Ισχύον κείμενο

                  Τροπολογία

                     3α.

                     Στις περιπτώσεις όπου η διαδικασία περιλαμβάνει διαδικασία με συνδεδεμένες επιτροπές ή με κοινές συνεδριάσεις επιτροπών, τα άρθρα 50 και 51 εφαρμόζονται επί της απόφασης σχετικά με την έναρξη διαπραγματεύσεων και τη διεξαγωγή των εν λόγω διαπραγματεύσεων.

                     Σε περίπτωση διαφωνίας μεταξύ των ενδιαφερομένων επιτροπών, οι όροι για την έναρξη διαπραγματεύσεων και τη διεξαγωγή των διαπραγματεύσεων αυτών καθορίζονται από τον πρόεδρο της διάσκεψης των προέδρων των επιτροπών σύμφωνα με τις αρχές που ορίζονται σε εκείνα τα άρθρα του Κανονισμού.

      Τροπολογία 8

      Κανονισμός του Ευρωπαϊκού Κοινοβουλίου

      Άρθρο 70 α (νέο) — τίτλος

                  Ισχύον κείμενο

                  Τροπολογία

      Τροπολογία 9

      Κανονισμός του Ευρωπαϊκού Κοινοβουλίου

      Άρθρο 70 α (νέο) — παράγραφος 1

                  Ισχύον κείμενο

                  Τροπολογία

                     1.

                     Κάθε απόφαση επιτροπής για την έναρξη διαπραγματεύσεων πριν από την έγκριση έκθεσης στην επιτροπή μεταφράζεται σε όλες τις επίσημες γλώσσες, διανέμεται σε όλους τους βουλευτές του Κοινοβουλίου και υποβάλλεται στη Διάσκεψη των Προέδρων.

                     Κατόπιν αιτήσεως πολιτικής ομάδας, η Διάσκεψη των Προέδρων μπορεί να αποφασίσει να περιλάβει το θέμα, προς εξέταση με συζήτηση και ψηφοφορία, στο σχέδιο ημερήσιας διάταξης της περιόδου συνόδου που έπεται της διανομής, οπότε ο Πρόεδρος ορίζει προθεσμία για την κατάθεση τροπολογιών.

                     Σε περίπτωση που η Διάσκεψη των Προέδρων δεν αποφασίσει να περιλάβει το θέμα στο σχέδιο ημερήσιας διάταξης της εν λόγω περιόδου συνόδου, η απόφαση για την έναρξη διαπραγματεύσεων ανακοινώνεται από τον Πρόεδρο κατά την έναρξη αυτής της περιόδου συνόδου.

      Τροπολογία 16

      Κανονισμός του Ευρωπαϊκού Κοινοβουλίου

      Άρθρο 70 α (νέο) — παράγραφος 2

                  Ισχύον κείμενο

                  Τροπολογία

                     2.

                     Το θέμα περιλαμβάνεται στο σχέδιο ημερήσιας διάταξης της περιόδου συνόδου που έπεται της ανακοίνωσης, προς εξέταση με συζήτηση και ψηφοφορία, και ο Πρόεδρος ορίζει προθεσμία κατάθεσης τροπολογιών εφόσον αυτό ζητηθεί από μία πολιτική ομάδα ή 40 τουλάχιστον βουλευτές εντός 48 ωρών από την ανακοίνωση.

                     Διαφορετικά, η απόφαση για την έναρξη των διαπραγματεύσεων θεωρείται εγκριθείσα.


title: Απόφαση 2013/12/ΚΕΠΠΑ του Συμβουλίου, της 25ης Οκτωβρίου 2012 , για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τη θέσπιση πλαισίου για τη συμμετοχή της Δημοκρατίας της Μολδαβίας στις επιχειρήσεις διαχείρισης κρίσεων της Ευρωπαϊκής Ένωσης

text:
               12.1.2013

               EL

               Επίσημη Εφημερίδα της Ευρωπαϊκής Ένωσης

               L 8/1

      ΑΠΌΦΑΣΗ 2013/12/ΚΕΠΠΑ ΤΟΥ ΣΥΜΒΟΥΛΊΟΥ

   της 25ης Οκτωβρίου 2012
   για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τη θέσπιση πλαισίου για τη συμμετοχή της Δημοκρατίας της Μολδαβίας στις επιχειρήσεις διαχείρισης κρίσεων της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 5 και 6,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Οι όροι για τη συμμετοχή τρίτων κρατών σε επιχειρήσεις διαχείρισης κρίσεων της Ευρωπαϊκής Ένωσης θα πρέπει να καθορίζονται δυνάμει συμφωνίας που θα θεσπίζει πλαίσιο για ενδεχόμενη μελλοντική συμμετοχή σε τέτοιου είδους επιχειρήσεις, και όχι να καθορίζονται κατά περίπτωση για την εκάστοτε επιχείρηση.

               (2)

               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας, κατόπιν της έκδοσης απόφασης από το Συμβούλιο στις 25 Ιουνίου 2012 με την οποία εξουσιοδοτήθηκε να αρχίσει διαπραγματεύσεις, διαπραγματεύθηκε συμφωνία μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τη θέσπιση πλαισίου για τη συμμετοχή της Δημοκρατίας της Μολδαβίας σε επιχειρήσεις διαχείρισης κρίσεων της Ευρωπαϊκής Ένωσης («συμφωνία»).

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τη θέσπιση πλαισίου για τη συμμετοχή της Δημοκρατίας της Μολδαβίας στις επιχειρήσεις διαχείρισης κρίσεων της Ευρωπαϊκής Ένωσης εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Ένωση.
   Άρθρο 3
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση κατά το άρθρο 16 παράγραφος 1 της συμφωνίας.
   Άρθρο 4
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 25 Οκτωβρίου 2012.

            Για το Συμβούλιο

            Ο Πρόεδρος

         M. BØDSKOV

      ΜΕΤΑΦΡΑΣΗ

         ΣΥΜΦΩΝΊΑ

      μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τη θέσπιση πλαισίου για τη συμμετοχή της Δημοκρατίας της Μολδαβίας στις επιχειρήσεις διαχείρισης κρίσεων της Ευρωπαϊκής Ένωσης
      Η ΕΥΡΩΠΑΪΚΗ ΕΝΩΣΗ (ΕΕ)
      αφενός, και
      Η ΔΗΜΟΚΡΑΤΙΑ ΤΗΣ ΜΟΛΔΑΒΙΑΣ
      αφετέρου,
      καλούμενα εφεξής τα «μέρη»,
      Εκτιμώντας τα ακόλουθα:

                  (1)

                  Η Ευρωπαϊκή Ένωση δύναται να αποφασίζει την ανάληψη δράσης στον τομέα της διαχείρισης κρίσεων, συμπεριλαμβανομένων ειρηνευτικών επιχειρήσεων ή δράσεων ανθρωπιστικού χαρακτήρα.

                  (2)

                  Η Ευρωπαϊκή Ένωση θα αποφασίζει εάν τρίτα κράτη θα κληθούν να συμμετάσχουν σε επιχείρηση διαχείρισης κρίσεων της ΕΕ. Η Δημοκρατία της Μολδαβίας μπορεί να αποδεχθεί την πρόσκληση της Ευρωπαϊκής Ένωσης και να προσφέρει τη συμβολή της. Στην περίπτωση αυτή, η Ευρωπαϊκή Ένωση θα αποφασίσει για την αποδοχή αυτής της προτεινόμενης συμβολής.

                  (3)

                  Οι όροι για τη συμμετοχή της Δημοκρατία της Μολδαβίας σε επιχειρήσεις διαχείρισης κρίσεων της ΕΕ θα πρέπει να καθορίζονται με συμφωνία που θα θεσπίζει πλαίσιο για ενδεχόμενη μελλοντική συμμετοχή της σε τέτοιου είδους επιχειρήσεις, και όχι να καθορίζονται κατά περίπτωση για την εκάστοτε επιχείρηση.

                  (4)

                  Η συμφωνία αυτή δεν θα πρέπει να θίγει την αυτονομία λήψης αποφάσεων της Ευρωπαϊκής Ένωσης, ούτε τη δυνατότητα της Δημοκρατίας της Μολδαβίας να αποφασίζει κατά περίπτωση για τη συμμετοχή της σε επιχειρήσεις διαχείρισης κρίσεων της ΕΕ, σύμφωνα με την έννομη τάξη της.

                  (5)

                  Η συμφωνία αυτή θα πρέπει να αφορά μόνο μελλοντικές επιχειρήσεις διαχείρισης κρίσεων της ΕΕ και δεν θα πρέπει να θίγει οποιεσδήποτε ισχύουσες συμφωνίες με τις οποίες ρυθμίζεται η συμμετοχή της Δημοκρατίας της Μολδαβίας σε επιχειρήσεις διαχείρισης κρίσεων της ΕΕ που έχουν ήδη αναπτυχθεί.

            ΣΥΜΦΩΝΗΣΑΝ ΤΑ ΑΚΟΛΟΥΘΑ:
      ΤΜΗΜΑ I

         ΓΕΝΙΚΕΣ ΔΙΑΤΑΞΕΙΣ

      Άρθρο 1
      Αποφάσεις περί της συμμετοχής
      1.   Κατόπιν της αποφάσεως της Ευρωπαϊκής Ένωσης να καλέσει τη Δημοκρατία της Μολδαβίας να συμμετάσχει σε επιχείρηση διαχείρισης κρίσεων της ΕΕ και εφόσον η Δημοκρατία της Μολδαβίας έχει αποφασίσει να συμμετάσχει, το εν λόγω κράτος παρέχει πληροφορίες στην Ευρωπαϊκή Ένωση σχετικά με την προτεινόμενη συμβολή του.
      2.   Η αξιολόγηση της προτεινόμενης συμβολής από την Ευρωπαϊκή Ένωση διενεργείται κατόπιν διαβούλευσης με τη Δημοκρατία της Μολδαβίας.
      3.   Η Ευρωπαϊκή Ένωση παρέχει το συντομότερο δυνατόν στη Δημοκρατία της Μολδαβίας μια πρώτη εκτίμηση της πιθανής συμβολής της στις κοινές δαπάνες της επιχείρησης, με σκοπό να βοηθήσει τη Δημοκρατία της Μολδαβίας στη διαμόρφωση της προσφοράς της.
      4.   Η Ευρωπαϊκή Ένωση γνωστοποιεί με επιστολή στη Δημοκρατία της Μολδαβίας το αποτέλεσμα της εν λόγω αξιολόγησης, προκειμένου να εξασφαλισθεί η συμμετοχή της σύμφωνα με τις διατάξεις της παρούσας συμφωνίας.
      Άρθρο 2
      Πλαίσιο
      1.   Η Δημοκρατία της Μολδαβίας συντάσσεται με την απόφαση του Συμβουλίου με την οποία το Συμβούλιο της Ευρωπαϊκής Ένωσης αποφασίζει ότι η ΕΕ θα διεξαγάγει την επιχείρηση διαχείρισης κρίσεων, καθώς και με οποιαδήποτε άλλη απόφαση με την οποία το Συμβούλιο της Ευρωπαϊκής Ένωσης αποφασίζει την παράταση της επιχείρησης διαχείρισης κρίσεων της ΕΕ, σύμφωνα με τις διατάξεις της παρούσας συμφωνίας και τυχόν αναγκαίες εκτελεστικές ρυθμίσεις.
      2.   Η συμβολή της Δημοκρατίας της Μολδαβίας σε επιχείρηση διαχείρισης κρίσεων της ΕΕ δεν θίγει την αυτονομία λήψης αποφάσεων της ΕΕ.
      Άρθρο 3
      Καθεστώς του προσωπικού και των δυνάμεων
      1.   Το καθεστώς του προσωπικού που είναι αποσπασμένο σε μη στρατιωτική επιχείρηση διαχείρισης κρίσεων της ΕΕ και/ή των δυνάμεων με τις οποίες η Δημοκρατία της Μολδαβίας συμβάλλει σε στρατιωτική επιχείρηση διαχείρισης κρίσεων της ΕΕ διέπεται από τη συμφωνία για το καθεστώς των δυνάμεων/της αποστολής, εφόσον συνήφθη, μεταξύ της ΕΕ και του κράτους ή των κρατών όπου διεξάγεται η επιχείρηση.
      2.   Το καθεστώς του προσωπικού που τοποθετείται ως συμβολή σε αρχηγεία ή μονάδες διοικήσεως που ευρίσκονται εκτός του κράτους ή των κρατών όπου πραγματοποιείται η επιχείρηση διαχείρισης κρίσεων της ΕΕ διέπεται από διακανονισμούς μεταξύ των εν λόγω αρχηγείων και μονάδων διοικήσεως και των αρμόδιων αρχών της Δημοκρατίας της Μολδαβίας.
      3.   Με την επιφύλαξη της συμφωνίας για το καθεστώς των δυνάμεων/της αποστολής που αναφέρεται στην παράγραφο 1, η Δημοκρατία της Μολδαβίας ασκεί τη δικαιοδοσία της επί του προσωπικού της που συμμετέχει στην επιχείρηση διαχείρισης κρίσεων της ΕΕ. Αν δυνάμεις της Δημοκρατίας της Μολδαβίας επιχειρούν επί σκάφους ή αεροσκάφους κράτους μέλους της ΕΕ, το κράτος αυτό ασκεί δικαιοδοσία σύμφωνα με την εσωτερική του νομοθεσία και διαδικασίες.
      4.   Η Δημοκρατία της Μολδαβίας έχει την ευθύνη να αντιμετωπίζει τυχόν αξιώσεις συνδεόμενες με τη συμμετοχή σε επιχείρηση διαχείρισης κρίσεων της ΕΕ που εγείρονται από μέλος του προσωπικού της ή αφορούν μέλος του προσωπικού της και έχει την ευθύνη να κινεί οιαδήποτε διαδικασία, ιδίως δικαστική ή πειθαρχική, κατά μέλους του προσωπικού της σύμφωνα με τους νόμους και τους κανονισμούς της.
      5.   Τα μέρη συμφωνούν να παραιτούνται αμοιβαίως από κάθε άλλη αξίωση, πέραν των συμβατικών αξιώσεων, για ζημία, απώλεια ή καταστροφή μέσων που ανήκουν ή χρησιμοποιούνται από το έτερο μέρος, ή για τραυματισμό ή θάνατο μέλους του προσωπικού οιουδήποτε των μερών, που προκύπτει από την εκτέλεση των επίσημων καθηκόντων του σε σχέση με δραστηριότητες που διεξάγονται δυνάμει της παρούσας συμφωνίας, εξαιρουμένων των περιπτώσεων βαρείας αμέλειας ή δόλου.
      6.   Η Δημοκρατία της Μολδαβίας αναλαμβάνει την υποχρέωση να προβεί σε δήλωση παραίτησης από αξιώσεις έναντι οιουδήποτε κράτους το οποίο συμμετέχει σε επιχείρηση διαχείρισης κρίσεων της ΕΕ, στην οποία συμμετέχει η Δημοκρατία της Μολδαβίας, και να προβεί στην ενέργεια αυτή κατά την υπογραφή της παρούσας συμφωνίας.
      7.   Η Ευρωπαϊκή Ένωση αναλαμβάνει την υποχρέωση να διασφαλίσει ότι τα κράτη μέλη της Ευρωπαϊκής Ένωσης θα προβούν σε δήλωση παραίτησης από αξιώσεις έναντι της Δημοκρατίας της Μολδαβίας για οιαδήποτε μελλοντική συμμετοχή της Δημοκρατίας της Μολδαβίας σε επιχείρηση διαχείρισης κρίσεων της ΕΕ και ότι θα προβούν στην ενέργεια αυτή κατά την υπογραφή της παρούσας συμφωνίας.
      Άρθρο 4
      Διαβαθμισμένες πληροφορίες
      1.   Η Δημοκρατία της Μολδαβίας λαμβάνει τα κατάλληλα μέτρα προκειμένου να διασφαλίσει ότι οι διαβαθμισμένες πληροφορίες της ΕΕ προστατεύονται σύμφωνα με τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (1) και σύμφωνα με τις περαιτέρω οδηγίες που εκδίδονται από τις αρμόδιες αρχές, στις οποίες περιλαμβάνονται ο Διοικητής Επιχειρήσεων της ΕΕ σχετικά με στρατιωτική επιχείρηση διαχείρισης κρίσεων της ΕΕ ή ο Αρχηγός αποστολής της ΕΕ σχετικά με μη στρατιωτική επιχείρηση διαχείρισης κρίσεων της ΕΕ.
      2.   Σε περίπτωση που η ΕΕ και η Δημοκρατία της Μολδαβίας συνάψουν συμφωνία σχετικά με τις διαδικασίες ασφαλείας για την ανταλλαγή διαβαθμισμένων πληροφοριών, οι διατάξεις της συμφωνίας αυτής εφαρμόζονται στο πλαίσιο επιχείρησης διαχείρισης κρίσεων της ΕΕ.
      ΤΜΗΜΑ II

         ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΜΗ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝ

      Άρθρο 5
      Προσωπικό αποσπασμένο σε μη στρατιωτική επιχείρηση διαχείρισης κρίσεων της ΕΕ
      1.   Η Δημοκρατία της Μολδαβίας:

                  α)

                  εξασφαλίζει ότι το προσωπικό της που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ εκτελεί την αποστολή του σύμφωνα με:

                              —

                              την απόφαση του Συμβουλίου και τις μετέπειτα τροποποιήσεις όπως αναφέρονται στο άρθρο 2 παράγραφος 1,

                              —

                              το σχέδιο επιχείρησης,

                              —

                              τα μέτρα εφαρμογής,

                  β)

                  ενημερώνει, εν ευθέτω χρόνω, τον Αρχηγό αποστολής της μη στρατιωτικής επιχείρησης διαχείρισης κρίσεων της ΕΕ (εφεξής «Αρχηγός αποστολής») και τον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφάλειας («YE») σχετικά με οιαδήποτε αλλαγή στη συμβολή της στη μη στρατιωτική επιχείρηση διαχείρισης κρίσεων της ΕΕ.

            2.   Το προσωπικό που είναι αποσπασμένο στη μη στρατιωτική επιχείρηση διαχείρισης κρίσεων της ΕΕ υποβάλλεται σε ιατρικές εξετάσεις και εμβολιασμό και λαμβάνει ιατρική βεβαίωση ότι είναι ικανό να εκτελέσει τα καθήκοντά του από αρμόδια αρχή της Δημοκρατίας της Μολδαβίας. Το προσωπικό που αποσπάται στη μη στρατιωτική επιχείρηση διαχείρισης κρίσεων της ΕΕ προσκομίζει αντίγραφο της βεβαίωσης αυτής.
      Άρθρο 6
      Δομή διοίκησης
      1.   Το προσωπικό που αποσπάται από τη Δημοκρατία της Μολδαβίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της μη στρατιωτικής επιχείρησης διαχείρισης κρίσεων της ΕΕ.
      2.   Όλο το προσωπικό τελεί πλήρως υπό τη διοίκηση των εθνικών του αρχών.
      3.   Οι εθνικές αρχές μεταβιβάζουν τον επιχειρησιακό έλεγχο στον Διοικητή Μη Στρατιωτικών Επιχειρήσεων της Ευρωπαϊκής Ένωσης.
      4.   Ο Διοικητής Μη Στρατιωτικών Επιχειρήσεων είναι υπεύθυνος για τη μη στρατιωτική επιχείρηση διαχείρισης κρίσεων της ΕΕ και ασκεί τη διοίκηση και τον έλεγχό της σε στρατηγικό επίπεδο.
      5.   Ο Αρχηγός αποστολής είναι υπεύθυνος για τη μη στρατιωτική επιχείρηση διαχείρισης κρίσεων της ΕΕ, ασκεί τη διοίκηση και τον έλεγχό της στο θέατρο των επιχειρήσεων και αναλαμβάνει την καθημερινή διαχείρισή της.
      6.   Η Δημοκρατία της Μολδαβίας έχει τα ίδια δικαιώματα και υποχρεώσεις με τα συμμετέχοντα κράτη μέλη της Ευρωπαϊκής Ένωσης όσον αφορά την καθημερινή διαχείριση της επιχείρησης, σύμφωνα με τις νομικές πράξεις που αναφέρονται στο άρθρο 2 παράγραφος 1.
      7.   Ο Αρχηγός αποστολής είναι υπεύθυνος για τον πειθαρχικό έλεγχο του προσωπικού της μη στρατιωτικής επιχείρησης διαχείρισης κρίσεων της ΕΕ. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.
      8.   Η Δημοκρατία της Μολδαβίας ορίζει σύνδεσμο εθνικού σώματος («NPC»), ο οποίος εκπροσωπεί το εθνικό της σώμα στην επιχείρηση. Ο NPC δίδει αναφορά για εθνικά θέματα στον Αρχηγό αποστολής και είναι υπεύθυνος για τη σε καθημερινή βάση πειθαρχία του σώματος.
      9.   Η απόφαση για τον τερματισμό της επιχείρησης λαμβάνεται από την Ευρωπαϊκή Ένωση κατόπιν διαβούλευσης με τη Δημοκρατία της Μολδαβίας, εφόσον η Δημοκρατία της Μολδαβίας εξακολουθεί να συμβάλλει στη μη στρατιωτική επιχείρηση διαχείρισης κρίσεων της ΕΕ κατά την ημερομηνία τερματισμού της επιχείρησης.
      Άρθρο 7
      Χρηματοοικονομικές πτυχές
      1.   Υπό την επιφύλαξη του άρθρου 8, η Δημοκρατία της Μολδαβίας αναλαμβάνει όλες τις δαπάνες που συνδέονται με τη συμμετοχή της στην επιχείρηση, εκτός των λειτουργικών δαπανών, όπως ορίζονται στον προϋπολογισμό λειτουργίας της επιχείρησης.
      2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη στα οποία διεξάγεται η επιχείρηση, η Δημοκρατία της Μολδαβίας, εφόσον αποδειχθεί η ευθύνη της, καταβάλλει αποζημίωση υπό τους όρους που προβλέπονται στην εφαρμοστέα συμφωνία για το καθεστώς της αποστολής, κατά τα αναφερόμενα στο άρθρο 3 παράγραφος 1.
      Άρθρο 8
      Συνεισφορά στον προϋπολογισμό λειτουργίας
      1.   Η Δημοκρατία της Μολδαβίας συνεισφέρει στη χρηματοδότηση του προϋπολογισμού λειτουργίας της μη στρατιωτικής επιχείρησης διαχείρισης κρίσεων της ΕΕ.
      2.   Αυτή η συνεισφορά στον προϋπολογισμό λειτουργίας υπολογίζεται βάσει εκατέρου των ακόλουθων τύπων, όποιος είναι εκείνος ο οποίος παράγει το χαμηλότερο ποσό:

                  α)

                  το μερίδιο του ποσού αναφοράς που είναι ανάλογο με τον λόγο του ΑΕΕ της Δημοκρατίας της Μολδαβίας προς το σύνολο των ΑΕΕ όλων των κρατών που συνεισφέρουν στον προϋπολογισμό λειτουργίας της επιχείρησης ή

                  β)

                  το μερίδιο του ποσού αναφοράς για τον προϋπολογισμό λειτουργίας που είναι ανάλογο με τον λόγο του αριθμού των μελών του προσωπικού από τη Δημοκρατία της Μολδαβίας που συμμετέχουν στην επιχείρηση προς τον συνολικό αριθμό των μελών του προσωπικού όλων των κρατών που συμμετέχουν στην επιχείρηση.

            3.   Κατά παρέκκλιση από τις παραγράφους 1 και 2, η Δημοκρατία της Μολδαβίας δεν συνεισφέρει καθόλου στη χρηματοδότηση των ημερήσιων αποζημιώσεων που καταβάλλονται στο προσωπικό των κρατών μελών της Ευρωπαϊκής Ένωσης.
      4.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, καταρχήν, τη Δημοκρατία της Μολδαβίας από χρηματοδοτικές συνεισφορές σε συγκεκριμένη μη στρατιωτική επιχείρηση διαχείρισης κρίσεων της ΕΕ, όταν:

                  α)

                  η Ευρωπαϊκή Ένωση αποφασίζει ότι η συμβολή της Δημοκρατίας της Μολδαβίας είναι σημαντική και έχει θεμελιώδη σημασία για τη συγκεκριμένη επιχείρηση ή

                  β)

                  η Δημοκρατία της Μολδαβίας έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

            5.   Για την καταβολή της συνεισφοράς της Δημοκρατίας της Μολδαβίας στον προϋπολογισμό λειτουργίας της μη στρατιωτικής επιχείρησης διαχείρισης κρίσεων της ΕΕ υπογράφεται συμφωνία μεταξύ του Αρχηγού αποστολής και των αρμόδιων διοικητικών αρχών της Δημοκρατίας της Μολδαβίας. Ο εν λόγω διακανονισμός περιλαμβάνει, μεταξύ άλλων, τις ακόλουθες διατάξεις:

                  α)

                  το σχετικό ποσό,

                  β)

                  τους όρους καταβολής της χρηματοδοτικής συνεισφοράς,

                  γ)

                  τη διαδικασία ελέγχου των λογαριασμών.

            ΤΜΗΜΑ III

         ΔΙΑΤΑΞΕΙΣ ΓΙΑ ΣΥΜΜΕΤΟΧΗ ΣΕ ΣΤΡΑΤΙΩΤΙΚΕΣ ΕΠΙΧΕΙΡΗΣΕΙΣ ΔΙΑΧΕΙΡΙΣΗΣ ΚΡΙΣΕΩΝ

      Άρθρο 9
      Συμμετοχή στις στρατιωτικές επιχειρήσεις διαχείρισης κρίσεων της ΕΕ
      1.   Η Δημοκρατία της Μολδαβίας εξασφαλίζει ότι οι δυνάμεις και το προσωπικό τους που συμμετέχουν στη στρατιωτική επιχείρηση διαχείρισης κρίσεων της ΕΕ εκτελούν την αποστολή τους σύμφωνα με:

                  α)

                  την απόφαση του Συμβουλίου και τις μετέπειτα τροποποιήσεις, όπως αναφέρεται στο άρθρο 2 παράγραφος 1,

                  β)

                  το σχέδιο επιχείρησης,

                  γ)

                  τα μέτρα εφαρμογής.

            2.   Το προσωπικό που αποσπάται από τη Δημοκρατία της Μολδαβίας εκτελεί τα καθήκοντά του και συμπεριφέρεται με αποκλειστικό γνώμονα τα συμφέροντα της στρατιωτικής επιχείρησης διαχείρισης κρίσεων της ΕΕ.
      3.   Η Δημοκρατία της Μολδαβίας ενημερώνει, εν ευθέτω χρόνω, τον Αρχηγό Επιχειρήσεων της ΕΕ για κάθε αλλαγή όσον αφορά τη συμμετοχή της στην επιχείρηση.
      Άρθρο 10
      Δομή διοίκησης
      1.   Όλες οι δυνάμεις και το προσωπικό που συμμετέχουν στη στρατιωτική επιχείρηση διαχείρισης κρίσεων της ΕΕ τελούν πλήρως υπό τη διοίκηση των εθνικών τους αρχών.
      2.   Οι εθνικές αρχές μεταβιβάζουν την επιχειρησιακή και τακτική διοίκηση και/ή τον έλεγχο των δυνάμεων και του προσωπικού τους στον Διοικητή Επιχειρήσεων της ΕΕ, ο οποίος δικαιούται να εκχωρεί την εξουσία του σε τρίτους.
      3.   Η Δημοκρατία της Μολδαβίας έχει τα ίδια δικαιώματα και τις ίδιες υποχρεώσεις με τα συμμετέχοντα κράτη μέλη της Ευρωπαϊκής Ένωσης όσον αφορά την καθημερινή διαχείριση της επιχείρησης.
      4.   Ο Διοικητής Επιχειρήσεων της ΕΕ δύναται ανά πάσα στιγμή, κατόπιν διαβουλεύσεων με τη Δημοκρατία της Μολδαβίας, να ζητήσει την απόσυρση της συμβολής της Δημοκρατίας της Μολδαβίας.
      5.   Η Δημοκρατία της Μολδαβίας ορίζει Ανώτερο Στρατιωτικό Αντιπρόσωπο («SMR») για να εκπροσωπεί το εθνικό της σώμα στη στρατιωτική επιχείρηση διαχείρισης κρίσεων της ΕΕ. Ο SMR διαβουλεύεται με τον Διοικητή Επιχειρήσεων της ΕΕ επί όλων των θεμάτων που αφορούν την επιχείρηση και είναι υπεύθυνος για τη σε καθημερινή βάση πειθαρχία της δύναμης της Δημοκρατίας της Μολδαβίας.
      Άρθρο 11
      Χρηματοοικονομικές πτυχές
      1.   Με την επιφύλαξη του άρθρου 12 της παρούσας συμφωνίας, η Δημοκρατία της Μολδαβίας αναλαμβάνει όλες τις δαπάνες που συνδέονται με τη συμμετοχή της στην επιχείρηση, εκτός αυτών που καλύπτονται από κοινή χρηματοδότηση, κατά τα προβλεπόμενα στις νομικές πράξεις που αναφέρονται στο άρθρο 2 παράγραφος 1, καθώς και στην απόφαση 2011/871/ΚΕΠΠΑ του Συμβουλίου, της 19ης Δεκεμβρίου 2011, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (ΑΘΗΝΑ) (2).
      2.   Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το ή τα κράτη στα οποία διεξάγεται η επιχείρηση, η Δημοκρατία της Μολδαβίας, εφόσον αποδειχθεί η ευθύνη της, καταβάλλει αποζημίωση υπό τους όρους που προβλέπονται στην εφαρμοστέα συμφωνία για το καθεστώς των δυνάμεων, κατά τα αναφερόμενα στο άρθρο 3 παράγραφος 1.
      Άρθρο 12
      Συνεισφορά στις κοινές δαπάνες
      1.   Η Δημοκρατία της Μολδαβίας συνεισφέρει στη χρηματοδότηση των κοινών εξόδων της στρατιωτικής επιχείρησης διαχείρισης κρίσεων της ΕΕ.
      2.   Αυτή η συνεισφορά στις κοινές δαπάνες υπολογίζεται βάσει εκατέρου των ακόλουθων δύο τύπων, όποιος είναι εκείνος ο οποίος παράγει το χαμηλότερο ποσό:

                  α)

                  το μερίδιο των κοινών δαπανών που αντιστοιχεί αναλογικά στον λόγο του ΑΕΕ της Δημοκρατίας της Μολδαβίας προς το σύνολο των ΑΕΕ όλων των κρατών που συνεισφέρουν στις κοινές δαπάνες της επιχείρησης ή

                  β)

                  το μερίδιο των κοινών δαπανών που είναι ανάλογο με τον λόγο του αριθμού των μελών του προσωπικού από τη Δημοκρατία της Μολδαβίας που συμμετέχουν στην επιχείρηση προς τον συνολικό αριθμό των μελών του προσωπικού όλων των κρατών που συμμετέχουν στην επιχείρηση.

            Όταν χρησιμοποιείται ο τύπος του πρώτου εδαφίου σημείο β) και η Δημοκρατία της Μολδαβίας συμβάλλει με προσωπικό μόνο στα επιχειρησιακά στρατηγεία ή τα στρατηγεία δυνάμεων, χρησιμοποιείται ο λόγος του αριθμού των μελών του προσωπικού του προς τον συνολικό αριθμό των μελών του προσωπικού των αντίστοιχων στρατηγείων. Στις λοιπές περιπτώσεις χρησιμοποιείται ο λόγος του συνόλου των μελών του προσωπικού που εισφέρει η Δημοκρατία της Μολδαβίας προς τον συνολικό αριθμό των μελών του προσωπικού της επιχείρησης.
      3.   Κατά παρέκκλιση από την παράγραφο 1, η Ευρωπαϊκή Ένωση απαλλάσσει, καταρχήν, τη Δημοκρατία της Μολδαβίας από χρηματοδοτικές συνεισφορές στις κοινές δαπάνες συγκεκριμένης στρατιωτικής επιχείρησης διαχείρισης κρίσεων της ΕΕ, όταν:

                  α)

                  η Ευρωπαϊκή Ένωση αποφασίζει ότι η συμβολή της Δημοκρατίας της Μολδαβίας είναι σημαντική σε μέσα και/ή σε δυνατότητες που έχουν θεμελιώδη σημασία για τη συγκεκριμένη επιχείρηση ή

                  β)

                  η Δημοκρατία της Μολδαβίας έχει κατά κεφαλήν ΑΕΕ που δεν υπερβαίνει το ΑΕΕ κανενός κράτους μέλους της Ευρωπαϊκής Ένωσης.

            4.   Συνάπτεται ρύθμιση μεταξύ του Διευθυντή που προβλέπεται στην απόφαση 2011/871/ΚΕΠΠΑ του Συμβουλίου και των αρμόδιων διοικητικών αρχών της Δημοκρατίας της Μολδαβίας. Η εν λόγω συμφωνία περιλαμβάνει, μεταξύ άλλων, διατάξεις σχετικά με:

                  α)

                  το σχετικό ποσό,

                  β)

                  τους όρους καταβολής της χρηματοδοτικής συνεισφοράς,

                  γ)

                  τη διαδικασία ελέγχου των λογαριασμών.

            ΤΜΗΜΑ IV

         ΤΕΛΙΚΕΣ ΔΙΑΤΑΞΕΙΣ

      Άρθρο 13
      Ρυθμίσεις για την εφαρμογή της συμφωνίας
      Με την επιφύλαξη των διατάξεων του άρθρου 8 παράγραφος 5 και του άρθρου 12 παράγραφος 4, συνάπτεται, μεταξύ των αρμόδιων αρχών της ΕΕ και των αρμόδιων αρχών της Δημοκρατίας της Μολδαβίας, κάθε αναγκαία τεχνική και διοικητική ρύθμιση στο πλαίσιο της εφαρμογής της παρούσας συμφωνίας.
      Άρθρο 14
      Μη συμμόρφωση
      Σε περίπτωση που ένα μέρος δεν εκπληρώσει τις υποχρεώσεις του που απορρέουν από την παρούσα συμφωνία, το έτερο μέρος έχει το δικαίωμα να καταγγείλει τη συμφωνία αυτή, με επίδοση γραπτής προειδοποίησης ενός μηνός.
      Άρθρο 15
      Ρύθμιση διαφορών
      Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.
      Άρθρο 16
      Έναρξη ισχύος
      1.   Η παρούσα συμφωνία αρχίζει να ισχύει την πρώτη ημέρα του πρώτου μήνα αφότου τα μέρη κοινοποιήσουν εκατέρωθεν την ολοκλήρωση των αναγκαίων εσωτερικών νομικών διαδικασιών για την έναρξη ισχύος της.
      2.   Η παρούσα συμφωνία επανεξετάζεται τακτικά.
      3.   Η παρούσα συμφωνία δύναται να τροποποιηθεί βάσει αμοιβαίας γραπτής συμφωνίας μεταξύ των μερών. Οι τροποποιήσεις αρχίζουν να ισχύουν σύμφωνα με τη διαδικασία που αναφέρεται στην παράγραφο 1.
      4.   Η παρούσα συμφωνία δύναται να καταγγελθεί από οποιοδήποτε από τα μέρη με γραπτή προειδοποίηση καταγγελίας που αποστέλλεται στο έτερο μέρος. Η καταγγελία αυτή παράγει αποτελέσματα έξι μήνες από την παραλαβή της κοινοποίησης από το έτερο μέρος.

         Έγινε στις Βρυξέλλες, στις δεκατρείς Δεκεμβρίου δύο χιλιάδες δώδεκα, στην αγγλική γλώσσα, σε δύο αντίτυπα.

               Για την Ευρωπαϊκή Ένωση

               Για τη Δημοκρατία της Μολδαβίας

         (1)  ΕΕ L 141 της 27.5.2011, σ. 17.

         (2)  ΕΕ L 343 της 23.12.2011, σ. 35.

         ΚΕΙΜΕΝΟ ΓΙΑ ΤΙΣ ΔΗΛΩΣΕΙΣ

            Κείμενο για τα κράτη μέλη της ΕΕ:

         «Τα κράτη μέλη της ΕΕ, κατά την εφαρμογή απόφασης του Συμβουλίου της ΕΕ για επιχείρηση διαχείρισης κρίσεων της ΕΕ στην οποία συμμετέχει η Δημοκρατία της Μολδαβίας, θα επιδιώκουν, στον βαθμό που το επιτρέπει η εσωτερική έννομη τάξη τους, να παραιτούνται κατά το δυνατόν από τυχόν αξιώσεις τους έναντι της Δημοκρατίας της Μολδαβίας για τραυματισμό ή θάνατο μελών του προσωπικού τους ή για ζημία ή απώλεια μέσων που τους ανήκουν και χρησιμοποιούνται από την επιχείρηση διαχείρισης κρίσεων της ΕΕ, εφόσον ο εν λόγω τραυματισμός, θάνατος, ζημία ή απώλεια:

                     —

                     προκλήθηκε από προσωπικό της Δημοκρατίας της Μολδαβίας κατά την εκτέλεση των καθηκόντων του σε σχέση με την επιχείρηση διαχείρισης κρίσεων της ΕΕ, εξαιρουμένων των περιπτώσεων βαρείας αμέλειας ή δόλου,

                     —

                     ή ήταν αποτέλεσμα της χρήσης μέσων που ανήκουν στη Δημοκρατία της Μολδαβίας, υπό τον όρο ότι τα εν λόγω μέσα χρησιμοποιήθηκαν σε σχέση με την επιχείρηση, και εξαιρουμένων των περιπτώσεων βαρείας αμέλειας ή δόλου από μέρους του προερχόμενου από τη Δημοκρατία της Μολδαβίας προσωπικού της επιχείρησης διαχείρισης κρίσεων της ΕΕ που χρησιμοποιούσε τα συγκεκριμένα μέσα».

            Κείμενο για τη Δημοκρατία της Μολδαβίας:

         «Η Δημοκρατία της Μολδαβίας, κατά την εφαρμογή απόφασης του Συμβουλίου της ΕΕ για επιχείρηση διαχείρισης κρίσεων της ΕΕ, θα επιδιώκει, στον βαθμό που της επιτρέπει η εσωτερική έννομη τάξη της, να παραιτείται κατά το δυνατόν από τυχόν αξιώσεις κατά οιουδήποτε άλλου κράτους συμμετέχει στην επιχείρηση διαχείρισης κρίσεων της ΕΕ για τραυματισμό ή θάνατο μελών του προσωπικού της ή για ζημία ή απώλεια οποιωνδήποτε περιουσιακών στοιχείων τής ανήκουν και χρησιμοποιούνται από την επιχείρηση διαχείρισης κρίσεων της ΕΕ, εάν ο εν λόγω τραυματισμός, θάνατος, ζημία ή απώλεια:

                     —

                     προκλήθηκε από μέλη του προσωπικού κατά την εκτέλεση των καθηκόντων τους που συνδέονται με την επιχείρηση διαχείρισης κρίσεων της Ευρωπαϊκής Ένωσης, εξαιρουμένων των περιπτώσεων βαρείας αμέλειας ή δόλου,

                     —

                     ή προέκυψε από τη χρήση μέσων που ανήκουν σε κράτη που συμμετέχουν στην επιχείρηση διαχείρισης κρίσεων της ΕΕ, με την προϋπόθεση ότι τα μέσα αυτά χρησιμοποιήθηκαν για την επιχείρηση και εξαιρουμένων των περιπτώσεων βαρείας αμέλειας ή δόλου εκ μέρους μελών του προσωπικού της επιχείρησης διαχείρισης κρίσεων της ΕΕ, το οποίο χρησιμοποιούσε τα συγκεκριμένα μέσα.»


title: 2014/549/ΕΕ, Ευρατόμ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού Έρευνας για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/110

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού του Εκτελεστικού Οργανισμού Έρευνας για το οικονομικό έτος 2012
   (2014/549/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2012 (1),

               —

               έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2012 [COM(2013) 570 – C7-0273/2013] (2),

               —

               έχοντας υπόψη τους οριστικούς ετήσιους λογαριασμούς του Εκτελεστικού Οργανισμού Έρευνας για το οικονομικό έτος 2012,

               —

               έχοντας υπόψη την έκθεση της Επιτροπής σχετικά με τη συνέχεια που δόθηκε στην απόφαση απαλλαγής για το οικονομικό έτος 2011 [COM(2013) 668] και τα υπηρεσιακά έγγραφα εργασίας της Επιτροπής που συνοδεύουν την έκθεση αυτή [SWD(2013) 348 και SWD(2013) 349],

               —

               έχοντας υπόψη την έκθεση της Επιτροπής σχετικά με την αξιολόγηση των οικονομικών της Ένωσης με βάση τα αποτελέσματα που έχουν επιτευχθεί [COM(2013) 461] και τα υπηρεσιακά έγγραφα εργασίας της Επιτροπής που συνοδεύουν την έκθεση αυτή [SWD(2013) 228 και SWD(2013) 229],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2012 [COM(2013) 606] και το υπηρεσιακό έγγραφο εργασίας της Επιτροπής που συνοδεύει την έκθεση αυτή [SWD(2013) 314],

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Εκτελεστικού Οργανισμού Έρευνας για το οικονομικό έτος 2012, που συνοδεύεται από τις απαντήσεις του Οργανισμού (3),

               —

               έχοντας υπόψη τη δήλωση αξιοπιστίας (4) που βεβαιώνει την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, την οποία χορήγησε το Ελεγκτικό Συνέδριο για το οικονομικό έτος 2012, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 σχετικά με τη χορήγηση απαλλαγής στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2012 (05850/2014 – C7-0049/2014),

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης και το άρθρο 106α της Συνθήκης για την ίδρυση της Ευρωπαϊκής Κοινότητας Ατομικής Ενεργείας,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 55, 145, 146 και 147,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (6), και ιδίως τα άρθρα 62, 164, 165 και 166,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (8), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2008/46/ΕΚ της Επιτροπής, της 14ης Δεκεμβρίου 2007, σχετικά με την ίδρυση του Εκτελεστικού Οργανισμού Έρευνας για τη διαχείριση ορισμένων πεδίων των ειδικών κοινοτικών προγραμμάτων Άνθρωποι, Ικανότητες και Συνεργασία στον τομέα της έρευνας, κατ’ εφαρμογή του κανονισμού (ΕΚ) αριθ. 58/2003 του Συμβουλίου (9),

               —

               έχοντας υπόψη την εκτελεστική απόφαση 2013/778/ΕΕ της Επιτροπής, της 13ης Δεκεμβρίου 2013, για την ίδρυση του Εκτελεστικού Οργανισμού Έρευνας και για την κατάργηση της απόφασης 2008/46/ΕΚ (10),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων εμπλεκομένων επιτροπών (Α7-0242/2014),

               Α.

               λαμβάνοντας υπόψη ότι, δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και ότι το πράττει δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, σε συνεργασία με τα κράτη μέλη με δική της ευθύνη, έχοντας υπόψη την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού Έρευνας όσον αφορά την εκτέλεση του προϋπολογισμού για το οικονομικό έτος 2012·

               2.

               εκθέτει τις παρατηρήσεις του στο ψήφισμα που αποτελεί αναπόσπαστο μέρος των αποφάσεών του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2012 — Τμήμα III — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση, την απόφαση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωση για το οικονομικό έτος 2012 — Τμήμα III — Επιτροπή και το ψήφισμα που αποτελεί αναπόσπαστο τμήμα των αποφάσεων αυτών, στον διευθυντή του Εκτελεστικού Οργανισμού Έρευνας, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 56 της 29.2.2012.

      (2)  ΕΕ C 334 της 15.11.2013, σ. 1.

      (3)  ΕΕ C 365 της 13.12.2013, σ. 283.

      (4)  ΕΕ C 331 της 14.11.2013, σ. 10.

      (5)  ΕΕ L 248 της 16.9.2002, σ. 1.

      (6)  ΕΕ L 298 της 26.10.2012, σ. 1.

      (7)  ΕΕ L 11 της 16.1.2003, σ. 1.

      (8)  ΕΕ L 297 της 22.9.2004, σ. 6.

      (9)  ΕΕ L 11 της 15.1.2008, σ. 9.

      (10)  ΕΕ L 346 της 20.12.2013, σ. 54.


title: Απόφαση (ΕΕ, Ευρατόμ) 2015/1682 του Ευρωπαϊκού Κοινοβουλίου, της 29ης Απριλίου 2015, σχετικά με το κλείσιμο των λογαριασμών του Οργανισμού Εφοδιασμού της Ευρατόμ για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/327

      ΑΠΟΦΑΣΗ (ΕΕ, ΕΥΡΑΤΟΜ) 2015/1682 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με το κλείσιμο των λογαριασμών του Οργανισμού Εφοδιασμού της Ευρατόμ για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Οργανισμού Εφοδιασμού της Ευρατόμ για το οικονομικό έτος 2013, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 106α της Συνθήκης για την ίδρυση της Ευρωπαϊκής Κοινότητας Ατομικής Ενεργείας,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 1 παράγραφος 2,

                  —

                  έχοντας υπόψη την απόφαση 2008/114/ΕΚ, Ευρατόμ του Συμβουλίου, της 12ης Φεβρουαρίου 2008, σχετικά με τη θέσπιση του καταστατικού του Οργανισμού Εφοδιασμού της Ευρατόμ (4), και ιδίως το άρθρο 8 παράγραφος 9 του Παραρτήματος,

                  —

                  έχοντας υπόψη το άρθρο 94 και το παράρτημα V του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0119/2015),

         1.

            διαπιστώνει ότι οι οριστικοί ετήσιοι λογαριασμοί του Οργανισμού Εφοδιασμού της Ευρατόμ αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

         2.

            εγκρίνει το κλείσιμο των λογαριασμών του Οργανισμού Εφοδιασμού της Ευρατόμ για το οικονομικό έτος 2013·

         3.

            αναθέτει στον Πρόεδρό του να διαβιβάσει την παρούσα απόφαση στον γενικό διευθυντή του Οργανισμού Εφοδιασμού της Ευρατόμ, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 267.

         (2)  Βλέπε υποσημείωση 1.

         (3)  ΕΕ L 298 της 26.10.2012, σ. 1.

         (4)  ΕΕ L 41 της 15.2.2008, σ. 15.


Avis juridique important

|

31996D0366

96/366/ΕΚ: Απόφαση του Συμβουλίου της 11ης Ιουνίου 1996 σχετικά με την εφαρμογή του άρθρου 8 της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας

Επίσημη Εφημερίδα αριθ. L 145 της 19/06/1996 σ. 0016 - 0016

ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Ιουνίου 1996  σχετικά με την εφαρμογή του άρθρου 8 της συμφωνίας υπό μορφή ανταλλαγής επιστολών μεταξύ της  Ευρωπαϊκής Οικονομικής Κοινότητας και του Πριγκιπάτου της Ανδόρρας (96/366/ΕΚ)ΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι το άρθρο 8 παράγραφος 1 στοιχείο α) της συμφωνίας με τη μορφή ανταλλαγής επιστολών μεταξύ της  Ευρωπαϊκής Οικονομικής Κοινότητας και του Πριγκιπάτου της Ανδόρρας  (1), που υπεγράφη στο  Λουξεμβούργο, στις 28 Ιουνίου 1990, προβλέπει ότι, κατά τη διάρκεια περιόδου πέντε ετών και πέραν  αυτής, αν μια συμφωνία δεν μπορεί να πραγματοποιηθεί βάσει του στοιχείου β), το Πριγκιπάτο της  Ανδόρρας εξουσιοδοτεί την Κοινότητα να εξασφαλίσει, εξ ονόματος και για λογαριασμό του Πριγκιπάτου  της Ανδόρρας, τη θέση σε ελεύθερη κυκλοφορία των προϊόντων προελεύσεως τρίτων χωρών που  προορίζονται για το Πριγκιπάτο της Ανδόρρας 7 ότι η παράγραφος 1 στοιχείο β) του ίδιου άρθρου προβλέπει ότι, μετά από αυτή την περίοδο και στο  πλαίσιο του άρθρου 20 της συμφωνίας, το Πριγκιπάτο της Ανδόρρας επιφυλάσσεται να ασκήσει το  δικαίωμά του της θέσης σε ελεύθερη κυκλοφορία, κατόπιν συμφωνίας με τα συμβαλλόμενα μέρη 7 ότι το Πριγκιπάτο της Ανδόρρας ζήτησε να ασκήσει το εν λόγω δικαίωμα θέσης σε ελεύθερη κυκλοφορία 7 ότι το Συμβούλιο, σε δήλωση που εγκρίθηκε στις 30 Οκτωβρίου 1995, διατυπώνει την κατ' αρχήν  συμφωνία του να ασκήσει το Πριγκιπάτο της Ανδόρρας το δικαίωμα αυτό 7 ότι θα πρέπει να καθορισθεί επίσημα από το Συμβούλιο η θέση της Κοινότητας ως συμβαλλόμενου μέρους  7 ότι θα πρέπει να προβλεφθεί κάποιο χρονικό διάστημα προκειμένου να καταστεί δυνατή η προετοιμασία  της εφαρμογής του δικαιώματος θέσης σε ελεύθερη κυκλοφορία, ΑΠΟΦΑΣΙΖΕΙ: Άρθρο 1 Από την 1η Ιουλίου 1996, η Ευρωπαϊκή Κοινότητα παύει να εξασφαλίζει, εξ  ονόματος και για λογαριασμό του Πριγκιπάτου της Ανδόρρας, τη θέση σε ελεύθερη κυκλοφορία των  προϊόντων, προελεύσεως τρίτων χωρών, με προορισμό το Πριγκιπάτο της Ανδόρρας. Λουξεμβούργο, 11 Ιουνίου 1996. Για το Συμβούλιο Ο Πρόεδρος W. VELTRONI


Avis juridique important

|

32004D0484

2004/484/ΕΚ: Απόφαση του Συμβουλίου, της 22ας Σεπτεμβρίου 2003, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λεττονίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις

Επίσημη Εφημερίδα αριθ. L 162 της 30/04/2004 σ. 0078 - 0082

Απόφαση του Συμβουλίουτης 22ας Σεπτεμβρίου 2003σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λεττονίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2004/484/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής,Εκτιμώντας τα ακόλουθα:(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λεττονίας, αφετέρου(1), εφεξής καλούμενη "ευρωπαϊκή συμφωνία", προβλέπει αμοιβαίες εμπορικές παραχωρήσεις για ορισμένα γεωργικά προϊόντα.(2) Το άρθρο 20 παράγραφος 4 της ευρωπαϊκής συμφωνίας προβλέπει ότι η Κοινότητα και η Λεττονία εξετάζουν ανά προϊόν και σε συστηματική και αμοιβαία βάση, τη δυνατότητα εκατέρωθεν χορήγησης περαιτέρω παραχωρήσεων.(3) Οι πρώτες βελτιώσεις του προτιμησιακού καθεστώτος της ευρωπαϊκής συμφωνίας προβλέφθηκαν στο πρωτόκολλο για την προσαρμογή των εμπορικών πτυχών της ευρωπαϊκής συμφωνίας, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των διαπραγματεύσεων του Γύρου της Ουρουγουάης, συμπεριλαμβανομένων των βελτιώσεων του ισχύοντος προτιμησιακού καθεστώτος, το οποίο εγκρίθηκε με την απόφαση 1999/790/ΕΚ(2).(4) Επίσης, προβλέφθηκαν βελτιώσεις του προτιμησιακού καθεστώτος ως επακόλουθο των διαπραγματεύσεων για την απελευθέρωση των γεωργικών εμπορικών συναλλαγών που ολοκληρώθηκαν το 2000. Όσον αφορά την Κοινότητα, οι βελτιώσεις τέθηκαν σε εφαρμογή από την 1η Ιουλίου 2000 μέσω του κανονισμού (ΕΚ) αριθ. 2341/2000 του Συμβουλίου, της 17ης Οκτωβρίου 2002, περί θεσπίσεως ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην ευρωπαϊκή συμφωνία με τη Λεττονία(3). Η εν λόγω δεύτερη προσαρμογή του προτιμησιακού καθεστώτος δεν έχει ακόμη ενσωματωθεί στην ευρωπαϊκή συμφωνία με τη μορφή συμπληρωματικού πρωτοκόλλου.(5) Στις 4 Απριλίου 2002, ολοκληρώθηκαν οι διαπραγματεύσεις για περαιτέρω βελτιώσεις του προτιμησιακού καθεστώτος της ευρωπαϊκής συμφωνίας με τη Λεττονία. Τα αποτελέσματα των διαβουλεύσεων εφαρμόζονται από τα μέρη με τη μορφή αυτόνομων μέτρων, από την 1η Ιουλίου 2002. Από κοινοτικής πλευράς, τα αυτόνομα μέτρα εφαρμόσθηκαν με τον κανονισμό (ΕΚ) αριθ. 1362/2000 του Συμβουλίου, της 22ας Ιουλίου 2002, για τη θέσπιση παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με τη Λεττονία(4). Παρόμοια νομοθετικά μέτρα θεσπίσθηκαν και εφαρμόσθηκαν από τη Δημοκρατία της Λεττονίας.(6) Θα πρέπει να εγκριθεί το νέο συμπληρωματικό πρωτόκολλο της ευρωπαϊκής συμφωνίας για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λεττονίας, αφετέρου, (καλούμενο στο εξής "το πρωτόκολλο") με σκοπό την παγίωση όλων των παραχωρήσεων στις γεωργικές εμπορικές συναλλαγές μεταξύ των δύο μερών, συμπεριλαμβανομένων των αποτελεσμάτων των διαπραγματεύσεων που ολοκληρώθηκαν το 2000 και το 2002.(7) Με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(5), κωδικοποιήθηκαν οι κανόνες διαχείρισης για δασμολογικές ποσοστώσεις με στόχο να χρησιμοποιούνται ακολουθώντας τη χρονολογική σειρά ημερομηνιών των τελωνειακών διασαφήσεων. Η διαχείριση συνεπώς ορισμένων δασμολογικών ποσοστώσεων βάσει της παρούσας απόφασης θα πρέπει να ακολουθεί τους εν λόγω κανόνες.(8) Τα απαιτούμενα μέτρα για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(6).(9) Ως επακόλουθο των διαπραγματεύσεων που προαναφέρονται ο κανονισμός (ΕΚ) αριθ. 1362/2002 έχει κατ' ουσία χάσει το νόημά του και θα πρέπει συνεπώς να καταργηθεί,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας το πρωτόκολλο για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λεττονίας αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις.Το κείμενο του πρωτοκόλλου επισυνάπτεται στην παρούσα απόφαση.Άρθρο 2Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο εξ ονόματος της Κοινότητας και να κοινοποιήσει την πράξη έγκρισης που προβλέπεται στο άρθρο 4 του πρωτοκόλλου.Άρθρο 31. Κατά την έναρξη της εφαρμογής της παρούσας απόφασης, οι ρυθμίσεις των παραρτημάτων του πρωτοκόλλου που επισυνάπτεται στην παρούσα απόφαση αντικαθιστούν εκείνες των παραρτημάτων Va, X και ΧΙ που αναφέρονται στο άρθρο 20 παράγραφος 2, όπως τροποποιήθηκαν, της ευρωπαϊκής συμφωνίας.2. Η Επιτροπή θεσπίζει λεπτομερείς κανόνες για την εφαρμογή του πρωτοκόλλου σύμφωνα με τη διαδικασία που αναφέρεται στο άρθρο 5.Άρθρο 4Οι αύξοντες αριθμοί που έχουν αποδοθεί στις δασμολογικές ποσοστώσεις του παραρτήματος της παρούσας απόφασης μπορούν να τροποποιηθούν από την Επιτροπή σύμφωνα με τη διαδικασία του άρθρου 5. Η διαχείριση των δασμολογικών ποσοστώσεων με αριθμό άνω του 09.5100 πραγματοποιείται από την Επιτροπή σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.Άρθρο 51. Η Επιτροπή επικουρείται από την επιτροπή για τα σιτηρά, η οποία συστάθηκε βάσει του άρθρου 23 του κανονισμού (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(7) ή, ανάλογα με την περίπτωση, από την επιτροπή που συστάθηκε βάσει των σχετικών διατάξεων των υπόλοιπων κανονισμών για την κοινή οργάνωση των γεωργικών αγορών.2. Στις περιπτώσεις που γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.3. Η επιτροπή θεσπίζει τον εσωτερικό κανονισμό της.Άρθρο 6Ο κανονισμός (ΕΚ) αριθ. 1362/2002 καταργείται από την έναρξη ισχύος του πρωτοκόλλου.Βρυξέλλες, 22 Σεπτεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 26 της 2.2.1998, σ. 3.(2) ΕΕ L 317 της 10.12.1999, σ. 1.(3) ΕΕ L 271 της 24.10.2000, σ. 7.(4) ΕΕ L 198 της 27.7.2002, σ. 13.(5) ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 444/2002 (EE L 68 της 12.3.2002, σ. 11).(6) ΕΕ L 184 της 17.7.1999, σ. 23.(7) ΕΕ L 181 της 1.7.1992, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 1666/2000 (EE L 193 της 29.7.2000, σ. 1).ΠΑΡΑΡΤΗΜΑΑύξοντες αριθμοί των δασμολογικών ποσοστώσεων της ΕΕ για τα προϊόντα καταγωγής Λεττονίας(που αναφέρονται στο άρθρο 4)>ΘΕΣΗ ΠΙΝΑΚΑ>


title: 2014/337/ΕΕ: Απόφαση της Ευρωπαϊκής Κεντρικής Τράπεζας, της 5ης Ιουνίου 2014 , σχετικά με τον τοκισμό των καταθέσεων, υπολοίπων και πλεοναζόντων αποθεματικών (ΕΚΤ/2014/23)

text:
               7.6.2014

               EL

               Επίσημη Εφημερίδα της Ευρωπαϊκής Ένωσης

               L 168/115

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 5ης Ιουνίου 2014
   σχετικά με τον τοκισμό των καταθέσεων, υπολοίπων και πλεοναζόντων αποθεματικών

      (ΕΚΤ/2014/23)

      (2014/337/ΕΕ)

   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2, πρώτη και τέταρτη περίπτωση,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 13.1 πρώτη και τέταρτη περίπτωση και τα άρθρα 17, 18 και 22,
   Έχοντας υπόψη την κατευθυντήρια γραμμή ΕΚΤ/2011/14 της 20ής Σεπτεμβρίου 2011 σχετικά με τα μέσα και τις διαδικασίες νομισματικής πολιτικής του Ευρωσυστήματος (1),
   Έχοντας υπόψη την κατευθυντήρια γραμμή ΕΚΤ/2012/27 της 5ης Δεκεμβρίου 2012 σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) (2),
   Έχοντας υπόψη την κατευθυντήρια γραμμή ΕΚΤ/2014/9 της 20ής Φεβρουαρίου 2014 σχετικά με εγχώριες πράξεις διαχείρισης ενεργητικού και παθητικού από τις εθνικές κεντρικές τράπεζες (3),
   Εκτιμώντας τα ακόλουθα:

               (1)

               Ενίοτε το διοικητικό συμβούλιο δύναται να αποφασίζει μείωση του επιτοκίου της διευκόλυνσης αποδοχής καταθέσεων κάτω του μηδέν τοις εκατό.

               (2)

               Σε περίπτωση μείωσης του επιτοκίου της διευκόλυνσης αποδοχής καταθέσεων, είναι αναγκαία η προσαρμογή των κανόνων που διέπουν τον τοκισμό των καταθέσεων, υπολοίπων και πλεοναζόντων αποθεματικών σύμφωνα με τις κατευθυντήριες γραμμές ΕΚΤ/2011/14, ΕΚΤ/2012/27 και ΕΚΤ/2014/9,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τοκισμός καταθέσεων
   Ο τοκισμός στο πλαίσιο των διατάξεων του παραρτήματος I της κατευθυντήριας γραμμής ΕΚΤ/2011/14 όσον αφορά την αποδοχή καταθέσεων καθορισμένης διάρκειας και τη διευκόλυνση αποδοχής καταθέσεων δύναται να βασίζεται σε: α) θετικό επιτόκιο· β) επιτόκιο μηδέν τοις εκατό· ή γ) αρνητικό επιτόκιο. Η εφαρμογή αρνητικού επιτοκίου συνεπάγεται για τον καταθέτη υποχρέωση πληρωμής προς την οικεία κεντρική τράπεζα του Ευρωσυστήματος, περιλαμβανομένου του δικαιώματος της τελευταίας να χρεώσει αντίστοιχα τον σχετικό λογαριασμό του αντισυμβαλλομένου.
   Άρθρο 2
   Τοκισμός πλεοναζόντων αποθεματικών
   Τηρούμενα αποθεματικά που υπερβαίνουν τα απαιτούμενα ελάχιστα αποθεματικά τοκίζονται με το χαμηλότερο εκ του επιτοκίου μηδέν τοις εκατό ή του επιτοκίου της διευκόλυνσης αποδοχής καταθέσεων.
   Άρθρο 3
   Τοκισμός υπολοίπων στο TARGET2
   Οι λογαριασμοί μονάδας πληρωμών και οι υπολογαριασμοί τους τοκίζονται με το χαμηλότερο εκ του επιτοκίου μηδέν τοις εκατό ή του επιτοκίου της διευκόλυνσης αποδοχής καταθέσεων, εκτός αν χρησιμοποιούνται για την τήρηση των απαιτούμενων ελάχιστων αποθεματικών.
   Άρθρο 4
   Τοκισμός καταθέσεων της κεντρικής διοίκησης
   1.   Τοκίζεται με επιτόκιο μηδέν τοις εκατό το συνολικό ποσό των καταθέσεων διάρκειας μίας ημέρας και των καταθέσεων καθορισμένης διάρκειας όλων των κεντρικών διοικήσεων σε ορισμένη ΕθνΚΤ, εφόσον υπερβαίνει το υψηλότερο από τα ακόλουθα ποσά οποιαδήποτε ημερολογιακή ημέρα: α) το ποσό των 200 εκατ. ευρώ· ή β) το 0,04 % του ακαθάριστου εγχώριου προϊόντος του κράτους μέλους στο οποίο εδρεύει η συγκεκριμένη ΕθνΚΤ. Εάν το επιτόκιο της διευκόλυνσης αποδοχής καταθέσεων τη συγκεκριμένη ημέρα είναι αρνητικό, εφαρμόζεται επιτόκιο που δεν μπορεί να είναι μεγαλύτερό του. Η εφαρμογή αρνητικού επιτοκίου συνεπάγεται για τον καταθέτη υποχρέωση πληρωμής προς την οικεία ΕθνΚΤ, περιλαμβανομένου του δικαιώματος της τελευταίας να χρεώσει αντίστοιχα τον σχετικό λογαριασμό καταθέσεων της κεντρικής διοίκησης.
   2.   Η παράγραφος 1: α) εφαρμόζεται μόνο αφότου το διοικητικό συμβούλιο αποφασίσει μείωση του επιτοκίου της διευκόλυνσης αποδοχής καταθέσεων κάτω του μηδέν τοις εκατό· και β) διαβάζεται σε συνδυασμό με το άρθρο 5 παράγραφος 3 και το άρθρο 11 της κατευθυντήριας γραμμής ΕΚΤ/2014/9, εφόσον το εν λόγω άρθρο 11 εφαρμόζεται μόνο στο ανεξόφλητο υπόλοιπο και την υπολειπόμενη διάρκεια των καταθέσεων καθορισμένης διάρκειας που τηρούνται στις ΕθνΚΤ την παραμονή της ημερολογιακής ημέρας κατά την οποία το διοικητικό συμβούλιο αποφασίζει μείωση του επιτοκίου της διευκόλυνσης αποδοχής καταθέσεων κάτω του μηδέν τοις εκατό.
   3.   Επί των καταθέσεων κεντρικής διοίκησης που τηρούνται σε λογαριασμούς στις ΕθνΚΤ και σχετίζονται με προγράμματα οικονομικής στήριξης της Ευρωπαϊκής Ένωσης/του Διεθνούς Νομισματικού Ταμείου και άλλα αντίστοιχα προγράμματα οικονομικής στήριξης εφαρμόζεται το υψηλότερο εκ των επιτοκίων του άρθρου 5 παράγραφος 1 της κατευθυντήριας γραμμής ΕΚΤ/2014/9 ή του επιτοκίου μηδέν τοις εκατό, χωρίς πάντως οι εν λόγω καταθέσεις να λαμβάνονται υπόψη στον υπολογισμό του ελάχιστου ορίου ποσού της παραγράφου 1.
   Άρθρο 5
   Τοκισμός ορισμένων καταθέσεων που τηρούνται στην ΕΚΤ
   Λογαριασμοί που τηρούνται στην ΕΚΤ σύμφωνα με την απόφαση ΕΚΤ/2003/14 (4), την απόφαση ΕΚΤ/2010/31 (5) και την απόφαση ΕΚΤ/2010/17 (6) εξακολουθούν να τοκίζονται με το επιτόκιο της διευκόλυνσης αποδοχής καταθέσεων. Ωστόσο, όταν απαιτείται η τήρηση καταθέσεων στους εν λόγω λογαριασμούς πριν από την ημερομηνία κατά την οποία πρέπει να πραγματοποιηθεί πληρωμή σύμφωνα με τους νόμιμους ή συμβατικούς κανόνες που είναι εφαρμοστέοι στη σχετική διευκόλυνση, οι καταθέσεις αυτές τοκίζονται στη διάρκεια της περιόδου που μεσολαβεί ως την πραγματοποίηση της πληρωμής με το υψηλότερο εκ του επιτοκίου της διευκόλυνσης αποδοχής καταθέσεων ή του επιτοκίου μηδέν τοις εκατό.
   Άρθρο 6
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 5 Ιουνίου 2014.

            Ο Πρόεδρος της ΕΚΤ

         Mario DRAGHI

      (1)  ΕΕ L 331 της 14.12.2011, σ. 1.

      (2)  ΕΕ L 30 της 30.1.2013, σ. 1.

      (3)  ΕΕ L 159 της 28.5.2014, σ. 56.

      (4)  Απόφαση ΕΚΤ/2003/14, της 7ης Νοεμβρίου 2003, σχετικά με τη διαχείριση των δανειοληπτικών και δανειοδοτικών πράξεων που διενεργεί η Ευρωπαϊκή Κοινότητα στο πλαίσιο του μηχανισμού μεσοπρόθεσμης οικονομικής στήριξης (ΕΕ L 297 της 15.11.2003, σ. 35).

      (5)  Απόφαση ΕΚΤ/2010/31, της 20ής Δεκεμβρίου 2010, σχετικά με το άνοιγμα λογαριασμών για την επεξεργασία πληρωμών συνδεόμενων με δάνεια του Ευρωπαϊκού Ταμείου Χρηματοπιστωτικής Σταθερότητας σε κράτη μέλη με νόμισμα το ευρώ (ΕΕ L 10 της 14.1.2011, σ. 7).

      (6)  Απόφαση ΕΚΤ/2010/17, της 14ης Οκτωβρίου 2010, σχετικά με τη διαχείριση των δανειοληπτικών και δανειοδοτικών πράξεων που διενεργεί η Ένωση στο πλαίσιο του ευρωπαϊκού μηχανισμού χρηματοοικονομικής σταθεροποίησης (ΕΕ L 275 της 20.10.2010, σ. 10).


title: 2008/885/ΕΚ: Απόφαση του Συμβουλίου, της 20ής Νοεμβρίου 2008 , για το διορισμό στην Επιτροπή των Περιφερειών εννέα τακτικών και έντεκα αναπληρωματικών μελών από τη Ρουμανία

text:
               27.11.2008

               EL

               Επίσημη Εφημερίδα της Ευρωπαϊκής Ένωσης

               L 317/14

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Νοεμβρίου 2008
   για το διορισμό στην Επιτροπή των Περιφερειών εννέα τακτικών και έντεκα αναπληρωματικών μελών από τη Ρουμανία
   (2008/885/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της ρουμανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2006 έως 25 Ιανουαρίου 2010 (1). Την 1η Ιανουαρίου 2007, το Συμβούλιο εξέδωσε την απόφαση 2007/6/ΕΚ για το διορισμό των τακτικών και αναπληρωματικών μελών της Επιτροπής των Περιφερειών από τη Βουλγαρία και τη Ρουμανία (2).

               (2)

               Εννέα θέσεις τακτικών μελών της Επιτροπής των Περιφερειών έχουν μείνει κενές λόγω της λήξης της θητείας του κ. Emil CALOTĂ, του κ. Serghei Florin ANGHEL, του κ. Doru Laurian BĂDULESCU, του κ. Jenel COPILĂU, του κ. János DEMETER, της κ. Ileana Viorica ION, του κ. Gheorghe BACIU, του κ. Adriean VIDEANU και του κ. Liviu Nicolae DRAGNEA.

               (3)

               Έντεκα θέσεις αναπληρωματικών μελών της Επιτροπής των Περιφερειών έχουν μείνει κενές λόγω της λήξης της θητείας του κ. Lucian FLAIȘER, του κ. Corneliu BICHINEȚ, του κ. Dan Mihai GROZA, του κ. Ion OPRESCU, του κ. Răducu George FILIPESCU, της κ. Edita Emöke LOKODI, του κ. Tudor PENDIUC, του κ. Nicușor Daniel CONSTANTINESCU, του κ. Dumitru Teodor BANCIU, του κ. Alexandru CORCODEL και του κ. Dragoș BENEA,

         ΑΠΟΦΑΣΙΖΕΙ::
   Άρθρο 1
   Τα ακόλουθα πρόσωπα διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2010:

               α)

               ως τακτικά μέλη:

                           —

                           κ. Mircea COSMA, președintele Consiliului Județean Prahova,

                           —

                           κ. Răducu George FILIPESCU, președintele Consiliului Județean Călărași,

                           —

                           κ. Edita Emöke LOKODI, președintele Consiliului Județean Mureș,

                           —

                           κ. Gheorghe BUNEA STANCU, președintele Consiliului Județean Brăila,

                           —

                           κ. Ion PRIOTEASA, președintele Consiliului Județean Dolj,

                           —

                           κ. Tudor PENDIUC, primarul municipiului Pitești,

                           —

                           κ. Gheorghe FALCĂ, primarul municipiului Arad,

                           —

                           κ. Decebal ARNĂUTU, primarul orașului Târgu-Neamț,

                           —

                           κ. Vasile SAVA, primarul orașului Țăndărei·

               β)

               ως αναπληρωματικά μέλη:

                           —

                           κ. Silvian CIUPERCĂ, președintele Consiliului Județean Ialomița,

                           —

                           κ. Mircea Ioan MOLOȚ, președintele Consiliului Județean Hunedoara,

                           —

                           κ. Árpád Szabolcs CSEHI, președintele Consiliului Județean Satu-Mare,

                           —

                           κ. Liviu Nicolae DRAGNEA, președintele Consiliului Județean Teleorman,

                           —

                           κ. Gheorghe FLUTUR, președintele Consiliului Județean Suceava,

                           —

                           κ. Marian OPRIȘAN, președintele Consiliului Județean Vrancea,

                           —

                           κ. Gheorghe NICHITA, primarul municipiului Iași,

                           —

                           κ. George SCRIPCARU, primarul municipiului Brașov,

                           —

                           κ. Péter FERENC, primarul orașului Sovata,

                           —

                           κ. Mariana MIRCEA, primarul orașului Cernavodă,

                           —

                           κ. Adrian Ovidiu TEBAN, primarul orașului Cugir.

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 20 Νοεμβρίου 2008.

            Για το Συμβούλιο

            Ο Πρόεδρος

         B. LAPORTE

      (1)  ΕΕ L 56 της 25.2.2006, σ. 75.

      (2)  ΕΕ L 1 της 4.1.2007, σ. 13.